title: Kastelórizo

text:
Kastelórizon ainoa asutuskeskus Megísti on rakennettu kahden lahden ympärille. Muun muassa maailmansodat, valloitukset sekä 1920-luvun lopun maanjäristys muuttivat Megístiä täysin. Nykyisin Megísti muistuttaa muodoltaan amfiteatteria.
Megístin tärkeimmät julkiset rakennukset, kuten kunnantalo sekä kasarmi ja tori, on rakennettu italialaistyylisiksi, ja Megístin koulu Santrapeía on uusklassisen Ateenan yliopiston jäljennös.


title: Kastelórizo

text: Kastelórizon rakennukset ovat joko kaksi- tai kolmikerroksisia, ja niissä on esimerkiksi kapea julkisivu. Kaikki huoneet, kuten olohuone, makuuhuone, työhuone ja varasto ovat sisällä talossa, eikä saarella juuri ole puutarhoja.


title: Kastelórizo

text: Kastelórizolla vietetään muutamia paikallisia juhlia. Pääsiäisen aikana Kastelórizolla on suuri juhla, joka kestää kolme päivää. Saaren nuoret tytöt laulavat ja tanssivat saaren kirkkojen etupihoilla Jeesuksen ylösnousemuksen kunniaksi. Suojeluspyhimysten, Pyhän Helenan ja Konstantinuksen kunniaksi juhlitaan 21. toukokuuta, jolloin lapset sytyttävät suuria tulia, joita kutsutaan nimellä "chalabounes". Profeetta Elian muistojuhlaa vietetään 20. heinäkuuta. Tällöin kastelórizolaiset hyppäävät vaatteet päällä mereen huutaen pyhimyksen nimeä. Samalla he yllyttävät muitakin tulemaan mukaansa. 26. heinäkuuta juhlitaan Pyhää Paraskevaa, ja Neitseen Marian kuolonuneen nukkumisen muistopäivä puolestaan on 15. elokuuta. Saaren vapautumista, "Apelefthérosi", italialaismiehityksestä vuonna 1943 vietetään 13. syyskuuta. Loúka ja Anastasia Santrapén muistopäivä on 18. lokakuuta. Santrapét olivat suuria hyväntekijöitä. He rahoittivat Pyhän Yrjön kirkon ja paikallisen koulun rakennustyöt 1900-luvun ensimmäisellä vuosikymmenellä.


title: Kastelórizo

text: Kastelórizolla syötäviä ruokia ovat esimerkiksi lihapullat, "saitia" eli riisiä tomaatin, mintun ja sipulin kanssa sekä "salantroumasi" eli täytetyt sipulit. Erityisesti pääsiäisen aikoihin saarella syödään riisillä täytettyä vuohta. Kastelórizolla syödään lisäksi erilaisia kaloja, kuten tonnikalaa ja miekkakalaa. Tavallisia makeita ruokia ovat esimerkiksi halva ja "koutoumari" eli pannulla käristetty leivonnainen, joka sisältää mausteneilikkaa, kanelia ja sokeria.


title: Kastelórizo

text: Kastelórizolla on muutamia ravintoloita, tavernoja sekä baareja. Saaren pienen koon vuoksi yöelämää ja muuta viihdettä ei juuri ole.


title: Kastelórizo

text: Kastelórizolla toimii radioasema Radio Kastellorizo. Paikalliset sanomalehdet ovat "Ta Nea tou Kastellorizou" ja "Foni tou Kastellorizou".


title: Kastelórizo

text: Kastelórizon ollessa Ranskan valloittama julkaistiin saarella vuosina 1920–1921 postimerkkejä. Merkit olivat ranskalaisia tai ranskalaisen Levantin, joiden päälle oli painettu erilaisia merkintöjä, kuten B. N. F. CASTELLORIZO (kirjaimet B. N. F. lyhennys sanoista ”Base Navale Francaise”), O. N. F. Castellorizo (kirjaimet O. N. F. lyhennys sanoista ”Occupation Navale Francaise”) ja O. F. CASTELLORISO (kirjaimet O. F. lyhennys sanoista ”Occupation Francaise”).


title: Kastelórizo

text: Italialaismiehityksen aikana julkaistiin postimerkkejä, joihin oli painettu merkintä CASTELROSSO.


title: Megísti (kunta)

text: Megísti () on Kreikan kylä ja samanniminen kunta (Δήμος Μεγίστης, "Dímos Megístis"), joka sijaitsee Ródoksen alueyksikössä Etelä-Egean saarten alueella. Kunnan pinta-ala on 11,987 neliökilometriä. Megístin kylän samoin kuin koko kunnan väkiluku on 492 (vuonna 2011).


title: Megísti (kunta)

text: Megístin kunta sijaitsee Välimeressä lähellä Turkin rannikkoa, suunnilleen Kreikalle kuuluvan Ródoksen saaren ja Turkille kuuluvan Antalyan kaupungin puolivälissä. Kunta käsittää koko Kastelórizon eli Megístin saaren. Sen lisäksi kuntaan kuuluvat seuraavat pienemmät saaret: Ágios Geórgios, Mávro Poiní, Mávro Poïní Megálo, Polýfados éna, Polýfados dýo, Psomí, Psoradiá, Ro ja Strongylí. Saaret kuuluvat Dodekanesian saariryhmään.


title: Megísti (kunta)

text: Megístin kunnan talous perustuu nykyisin alkutuotantoon ja matkailuun. Kuntaan kuuluvat Kastelórizo, Strongylí ja Ro kuuluvat Natura 2000 -verkoston piiriin.


title: Megísti (kunta)

text: Megístin kunta muodostuu seuraavista kylä- ja kaupunkiyhdyskunnista ja asutuksista:


title: Rahake

text: Rahake eli poletti on joissakin automaateissa tai mittareissa rahan sijasta käytettävä kolikkomainen kappale. Tavallisesti rahake on pyöreä, metallista tai muovista valmistettu kiekko, ja siinä voi olla keskellä reikä tai reunassa pieni viiste. Rahakkeita tehdään lisäksi paperista, jolloin sitä voidaan kutsua nimellä "lipuke".


title: Rahake

text: Paperista valmistetut rahakkeet ovat yleensä muodoltaan suorakulmaisia, joihinkin on lyöty leima ja joissain on myös reunoissa aukkoja. Huvipuistossa saatetaan laittaa käteen pelkkä leima tai ranteeseen ranneke merkiksi siitä, että henkilö on maksanut sisäänpääsystä tai laitteen käytöstä.


title: Rahake

text: Kaasu- ja puhelinlaitoksilla on ollut käytössä ennalta maksettavia rahakkeita. Rahakkeita on käytössä myös julkisessa liikenteessä esimerkiksi Istanbulin kaupungissa ja Pietarin maanalaisessa.


title: Fractured Transmitter Recording Company

text: Fractured Transmitter Recording Company on Mushroomhead-yhtyeen entisen laulaja Jason Popsonin perustama levy-yhtiö. Se perustettiin Yhdysvalloissa, Ohion Clevelandissa vuoden 2004 alkupuolella Popsonin erottua Mushroomheadista. Yhtiön ensimmäinen julkaisu oli Meshuggahin "I" -EP-levy.


title: Viimeinen mies

text: Viimeinen mies ("The Omega Man", myös muodossa "The Ωmega Man") on Boris Sagalin ohjaama tieteiselokuva vuodelta 1971. Sen pääosaa esittää Charlton Heston. Elokuva perustuu Richard Mathesonin romaaniin "Olen legenda" (1954). Käsikirjoituksen laativat John William Corrington ja Joyce H. Corrington ja elokuva kuvattiin Technicolorilla ja monoäänellä.


title: Viimeinen mies

text: Mathesonin kertomuksen ensifilmatisointi oli vuoden 1964 Vincent Price -elokuva "L’ultimo uomo della terra". Kirjan kolmas elokuvasovitus "I Am Legend", pääosassaan Will Smith, sai ensi-iltansa vuonna 2007.


title: Viimeinen mies

text: "Video-oppaassa" vuodelta 1994 Asko Alanen kutsuu "Viimeistä miestä" romaanin ensimmäistä filmatisointia ”tanakammaksi” ja antaa sille kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" antaa kaksi ja puoli tähteä neljästä.


title: Münchner Kammerspiele

text: Münchner Kammerspiele on perinteikäs teatteri saksalaisessa Münchenin kaupungissa Baijerissa. Teatterin perusti Erich Ziegel vuonna 1911. Se on sijainnut vuodesta 1926 lähtien nykyisessä rakennuksessaan Maximilianstraßella. Teatterirakennuksen ovat suunnitelleet Carl ja Richard Riemerschmid ja se edustaa arkkitehtuurin jugend-tyylisuuntaa.


title: Münchner Kammerspiele

text: Teatteri oli alun perin yksityinen; vuodesta 1933 lähtien se on toiminut kaupunginteatterina. Teatterin näyttämörakennus paloi pahoin toisen maailmansodan ilmapommituksissa vuonna 1944 ja jälleenrakennettiin sodan loputtua. Nykyisin Münchner Kammerspiele toimii kolmessa eri yksikössä. Teatterirakennuksen suuren näyttämön lisäksi sillä on kaksi pienempää näyttämöä.


title: Bezonvaux

text: Bezonvaux on kunta Meusen departementissa Lorrainen hallintoalueella Ranskassa. Kunta kuuluu Verdunin arrondissementtiin ja Charny-sur-Meusen kantoniin. Kunnassa ei ollut yhtään asukasta vuoden 2006 väestönlaskennassa. Bezonvaux'n pinta-ala on 9,23 neliökilometriä.


title: Bezonvaux

text: Kunnasta on matkaa Ornesiin 1,7 kilometriä, Vaux-devant-Damloupiin 3 km, Douaumontiin 3,2 km, Maucourt-sur-Orneen 3,4 km, Dieppe-sous-Douaumontiin 3,8 km, Gremillyyn 4,4 km ja Damloupiin 4,5 km. Ranskan pääkaupunkiin Pariisiin on matkaa 232 kilometriä.


title: Bezonvaux

text: Kunta tuhoutui 21. helmikuuta–19. joulukuuta 1916 käydyssä ensimmäiseen maailmansotaan kuuluvassa Verdunin taistelussa, eikä sitä koskaan jälleenrakennettu. Samassa taistelussa tuhoutuivat myös läheiset Beaumont-en-Verdunoisin, Cumières-le-Mort-Hommen, Fleury-devant-Douaumontin, Haumont-près-Samogneuxin, Louvemont-Côte-du-Poivren, Douaumontin, Ornesin ja Vaux-devant-Damloupin kunnat, joista ainoastaan kolme jälkimmäisinä mainittua ovat nykyisin asutettuja.


title: Bezonvaux

text: Bezonvaux'n väkiluvun kehitys vuodesta 1750 vuoteen 1913 sekä vuodesta 1990 vuoteen 2006:


title: Superman/Batman: Public Enemies

text: Superman/Batman: Public Enemies on vuonna 2009 suoraan DVD:lle julkaistu animaatioelokuva. Se perustuu DC Comicsin julkaisemaan "Superman/Batman"-sarjakuvan ensimmäiseen kuuteen numeroon, jossa Teräsmies ja Batman tekevät yhteistyötä estääkseen meteoriitin iskemistä maaplaneetalle ja samalla pysäyttää Lex Luthorin salajuonen. Elokuvan ohjasi Sam Liu ja käsikirjoituksesta vastasi Stan Berkowitz. Pääosassa ääninäyttelevät Tim Daly, Kevin Conroy ja Clancy Brown.


title: Superman/Batman: Public Enemies

text: Elokuva on kuudes peräkkäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti "" vuonna 2007.


title: Superman/Batman: Public Enemies

text: LexCorpin toimitusjohtaja Lex Luthor on valittu Yhdysvaltain presidentiksi maailmanlaajuisen laman aikana. Hänen johtajuuden alla Yhdysvallat on palannut takaisin vanhaan loistokkuuteensa ja apunaan Yhdysvallan parantamisessa ovat mukana Luthorin palkkaamista supersankareista, joista pääryhmään koostaa Kapteeni Atomi, Musta Salama, Power Girl, Katana ja Major Force, joka tällä kertaa työskentelee Yhdysvaltojen hyväksi. Luthor pyrkii palkkaamaan jokaisen supersankarin työskenkentelemään maansa puolesta, mutta kaikkien tietämättä tämän tarkoitus on vain pitää heidät pois suunnitelmansa tieltä. Teräsmies ja Batman taistelevat edelleen rikollisia vastaan omin avuin eivätkä halua olla missään tekemisissä Luthorin kanssa. Kapteeni Atomi yrittää suostutella Teräsmiestä liittymään heidän joukkoihin, mutta Teräsmies kieltäytyy edelleen.


title: Superman/Batman: Public Enemies

text: Yhdysvaltain hallitus havaitsee pienen maan kokoisen kryptoniittimeteorin, joka on suuntaamassa kohti Maata. Luthor ilmoittaa kenraalille tietäneen asiasta viikkoa ennen ja tehneen laskutoimituksia, jonka avulla meteoriitti saataisiin tuhottua. Amanda Waller ihmettelee miksei hän voisi käyttää hyväkseen palkkaamiaan supersankareita pysäyttämään meteoriitin, mutta tajuaa pian Luthorin haluavan kaiken kunnian meteoriitin tuhoamisesta. Myös Batman ja Teräsmies ovat tietoisia meteoriitin iskeytymisestä ja samalla Luthor ilmoittaa television välityksellä planeettaansa kohtaavasta uhkasta. Myöhemmin Luthor järjestää tapaamisen Teräsmiehen kanssa Gotham Cityssä, jossa hän yrittää sopia heidän väliset erimielisyydet ja tehdä yhteistyötä maansa puolesta. Teräsmies kuitenkin kieltäytyy olemasta missään tekemisessä Luthorin kanssa, minkä seurauksena Metallo astuu esiin tappaakseen Teräsmiehen. Luthorin paetessa paikalta Batman saapuu Teräsmiehen avuksi. Teräsmies kuitenkin loukkaantuu taistelun aikana, kun Batmanin hajottamasta kryptoniistä jäänyt siru löytää tiensä Metallon aseeseen, jolla hän ampuu Teräsmiestä sydämeen. Batman onnistuu hetkellisesti tuhoamaan Metallon muoviräjähteillä, saadakseen lisäaikaa ja pelastaakseen Teräsmiehen. Metallo kuitenkin nousee ylös ja hautaa kuopassa olevan kaksikon. Metallo on lähdössä pois kun hän huomaa räjähdyksen paikassa jonne hän hautasi Batmanin ja Teräsmiehen. Saapuessaan paikalle Metallon seuraan liittyy eräs tuttu hahmo. Batman ja Teräsmies ovat räjäyttäneet itsensä alas viemäristöön, jonka myötä he suuntaavat kohti Batmanin luolaa.


title: Superman/Batman: Public Enemies

text: Myöhemmin he saavat kuulla uutisista, jossa Luthor ilmoittaa Metallon kuolleen Teräsmiehen toimesta. Luthor väittää yrittäneensä tehdä yhteistyötä pelastaakseen maapalloa uhkaavalta meteoriitilta ja näyttää kaikkien tietämättä muokatun version heidän tapaamisestaan. Samalla Luthor uskookin kryptoniittimeteorin aiheuttaneen Teräsmiehelle mielenterveysongelmia ja julistaa Teräsmiehen miljardin dollarin arvoiseksi tappopalkkioksi. Lähetyksen päätyttyä Power Girl saapuu paikalle juttelemaan kahden kesken Luthorin kanssa. Power Girl ei usko Teräsmiehen tappaneen Metalloa, mutta Luhtor vakuuttaa ihmisten muuttuvan vuosien saatossa. Sillä välin Teräsmies ja Batman murtautuvat S.T.A.R. Labsiin etsimään lisätietoa meteoriitista, mutta pian haistavat jotain kummallista. He löytävät tiensä ruumishuoneelle, jossa pidetään Metallon jäänteitä. Batman huomaa laitteen avulla Metallon kuolleen radioaktiiviseen säteilyyn eikä uutisissa väitettyyn Teräsmiehen lämpökatseeseen. Kaksikko joutuu pakenemaan vartijoiden saapuessa paikalle.


title: Superman/Batman: Public Enemies

text: Pakomatkallaan Silver Banshee yllättää heidät ilmasta, minkä seuraksena Batman putoaa maahan kohdatakseen Kapteeni Pakkasen, Iciclen, Killer Frostin ja Pakkasherran. Kaksikon päästyä heistä eroon he saavat lisää rikollisia peräänsä, kun Solomon Grundy, Mongul, Gorilla Grodd, Nighshade, Bane, Black Manta, Black Spider, Brimstone, Catman, Mokkasiinikäärme, Deadshot, Despero, Giganta, Girder, King Shark, Lady Shiva, Kapteeni Bumerangi, Cheetah ja Parasiitti hyökkäävät toisensa perään Batmanin ja Teräsmiehen kimppuun palkkion toivossa. Pitkän taistelun päätteeksi Kapteeni Atomi saapuu paikalle lopettamaan joukkotappelun ja kertoo tulleensa pidättämään Teräsmiehen, joka kuitenkin kieltäytyy. Kapteeni Atomin ryhmä ryhtyy tappelemaan kaksikkoa vastaan, mutta viime aikoina Luthorin aikeita epäröimään alkanut Power Girl auttaa Teräsmiestä taistelun aikana, joka onnistuu pakenemaan Batmanin kanssa paikalta vieden samalla Power Girlin mukanaan. Sillä välin Luthor on saapunut Yhdysvaltain asevoimien ydinohjustukikohtaan suunnittelemaan ohjusiskua meteoriittia kohti. Samalla Kapteeni Atomi löytää Teräsmiehen, Batmanin ja Power Girlin Daily Planetin katolta ja kysyy vahvistusta Major Forcen väitteeseen petturuudesta, johon Power Girl vastaa epäsuorasti. Major Force ottaa vastauksen merkkinä petturuudesta hyökkää heidän kimppuunsa. Syntyy tappelu, jossa Power Girl on Teräsmiehen ja Batmanin puolella. Hyökättyään Kapteeni Atomin kimppuun Power Girl saa kimppuunsa Mustan Salaman ja Tähtitulen, kun taas Teräsmies ottelee Kapteeni Atomia vastaan. Batman kohtaa Major Forcen ja yrittää saada muut sankarit tajuamaan Luthorin aikeet ärsyttämällä Major Forcea totuudella, jonka mukaan hän tappoi Metallon. Tästä suivaantuneena hän hyökkää raivossaan Batmanin kimppuun. Power Girl saapuu pelastamaan Batmanin viime hetkellä iskemällä Major Forceen reiän, jonka seurauksena energiasta koostuva roisto alkaa purkaantua ja aiheuttaa räjähdyksen. Kapteeni Atomi uhraa itsensä imemällä Major Forcen purkautuvan energian pelastaakseen muut. Seuraa räjähdys, jonka myötä Major Force katoaa ja Kapteeni Atomi loukkaantuu pahoin.


title: Superman/Batman: Public Enemies

text: Toisaalla Luthorin ohjusisku epäonnistuu pysäyttämään meteoriitin ja he joutuvat keksimään uudenlaisen suunnitelman. Waller huomaa myöhemmin Luthorin käyttävän kryptoniitista tehtyjä stereoideja, jotka sekoittavat Luthorin mielen. Hän päättääkin antaa meteoriitin iskeytyä maaplaneetalle, jotta hän voisi rakennuttaa uudenlaisen maailman. Waller yrittää suostutella Luthoria yrittämään vielä meteoriitin estämistä erään japanilaisen pojan avulla, mutta Luthor kieltäytyy. Myöhemmin Teräsmies ja Batman yrittävät murtautua ohjustukikohtaan, mutta joutuvat ensiksi kohtaamaan Kapteeni Marvelin ja Haukkamiehen. Kaksikko onnistuu lopulta voittamaan heidät erään sankarin avustuksella. Kaksikko saapuu Luthorin luokse naamioituneena Kapteeni Marveliksi ja Haukkamieheksi vaatimaan tietoa maahan iskevästä meteoriitista. Vaikka Luthor ei suostu antamaan tietoa vapaaehtoisesti hänen apulaisensa Waller antaa kopion tiedoista Batmanille.


title: Superman/Batman: Public Enemies

text: Pian Teräsmies ja Batman lentävät Tokioon antaakseen sirun 13-vuotiaalle japanilaiselle Lelumiehelle. Waller yrittää saada kenraalin avulla Luthorin pidätetyksi. Luthor pukeutuu luomaansa haarniskaan ja pakenee paikalta lähteäkseen Teräsmiehen ja Batmanin perään. Lelumies esittelee Teräsmiehelle ja Batmanille rakentamansa avaruusaluksen, joka on mallinnettu puoliksi Teräsmiehen ja puoliksi Batmanin mukaan. Saamansa tietojen mukaan Lelumies voisi laskea kordinaatit kohtitulevaan meteoriittiin ja lähettää aluksen matkaan joka toimisi eräänlaisena ohjuksena. Luthor kuitenkin ehtii saapua juuri paikalle ja hoitelee aluksi Power Girlin tieltä pois ennen kuin hän tuhoaa Lelumiehen tietokoneen. Luthor ei suostu heidän pelastussuunnitelmiin ja joutuu tämän myötä tappeluun Teräsmiestä ja Batmania vastaan. Teräsmies on kuitenkin heikkona kun Luthor käyttää aseenaan kryptoniitista tehtyjä säteitä. Loukkaantunut Batman päättää ohjata manuaalisesti aluksen perille ja matkaa kohti meteoriittia. Luthor yrittää estää Batmania, mutta Teräsmies päättää suojella tätä. Batmanin ollessa matkalla kohti meteoriittia, Teräsmies tappelee kadulla Luthoria vastaan ja onnistuu lyömään tämän heikkoon kuntoon. Batman onnistuu tuhoamaan meteoriitin, jolloin Teräsmies olettaa Batmanin menehtyneen. Kapteeni Atomin ja Power Girlin saapuessa paikalle naissankari kertoo Lelumiehen mukaan olevan vielä mahdollisuus että Batman olisi elossa, jolloin Teräsmies säntää saman tien avaruuteen tuomaan Batmanin takaisin maan päälle.


title: Superman/Batman: Public Enemies

text:
Luthor lopulta pidätetään tekemistään rikoksista ja Yhdysvaltain kansan tietoisuuteen on ilmennyt totuus Metallon kuolemasta, jonka myötä Teräsmiestä vastaan nostetut murhasyytteen poistettiin.
Elokuvan käsikirjoituksesta vastannut Berkowitz kertoi sarjakuvan sovittamisessa animaatioon oli haastavinta tehdä siitä uskottava, että ihmiset kääntyisivät Teräsmiestä vastaan. Tämä saavutettiin sillä kun Teräsmies vaikuttaisi tappaneen yhden vihollisistaan Metallon ja Luthor asettaa syytöksen meteoriitin lähestymisestä maaplaneetalle. Tämän johdosta tavalliset kansalaiset tulevat vainoharhaisiksi Teräsmiestä kohtaan, joka myös tekee siitä vielä enemmän uskottavan.


title: Superman/Batman: Public Enemies

text: Elokuvan ääniohjaaja Andrea Romano pyysi elokuvan tuottajilta saamaan hänelle tutut näyttelijät Tim Daly, Clancy Brown ja Kevin Conroy päärooleihin, jotka esittivät hahmojaan 1990-luvulla muun muassa sarjoissa "Teräsmies" ja "The New Batman Adventures". Lisäksi Romano kutsui elokuvassa pienen roolin saaneen LeVar Burtonin Mustan Salaman ääneksi.


title: Roblox

text: Roblox on ilmainen massiivinen monen pelaajan verkkopeli (MMOG), jossa pelataan palikoista tehdyissä pelimaailmoissa. Robloxissa pelaajat itse luovat palikoista sekä Lua- koodauksista oman paikkansa ja julkaisevat sen muiden pelattavaksi Robloxin sivuille. Tämän takia Robloxin motto on "You Make The Game".


title: Roblox

text: Peleissä on omat maailmat. Peliin astuessa pelaaja luo uuden maailman, jonne muut pelaajat ohjataan automaattisesti. Pelin rakennusvaiheessa tekijä voi itse määrittää, kuinka monta pelaajaa hänen maailmaansa voi samaan aikaan tulla käymään. Pelaajat koostuvat palikoista ja muodoista kuten tukasta, housuista ja paidoista.


title: Roblox

text: Robloxin päämaja, josta käsin ohjelmointi- ja päivitystyöt hoidetaan, on Kalifornian Piilaaksossa.


title: Roblox

text: Lua on skriptikieli, jota käytetään lähinnä ohjelmien helppoon laajentamiseen, mutta sillä voidaan myös saada aikaan laajempiakin kokonaisuuksia.


title: Roblox

text: Pelissä Luaa käytetään koodauskielenä, jolla saadaan aikaan esimerkiksi toimivia lentokoneita, junia, hissejä tai vahinkoa tekeviä aseita. Tällä tavoin peliin saadaan lisää monipuolisuutta ja hauskuutta. Robloxin parhaiten menestyvät pelit ovatkin osaksi hyvien Lua-koodauksien ansiota.


title: Roblox

text: ROBLOXissa on valuuttana ROBUXia (R$), jotka toimivat esim. pelaajien tekemien paikkojen erilaisien lisäosien ja muun tavaran kanssa. Valuutoilla voi ostaa myös erilaisia hattuja, paitoja, housuja, eri muotoisia ruumiinosia, erilaisia naamoja, erilaisia kädessä pidettäviä tavaroita esim. ase, miekka, kirja, ja niin edelleen, hahmollesi. Robuxeja voi myös ostaa oikealla rahalla.


title: Roblox

text: Roblox poisti pelistä Tickets/TIX-valuutan huhtikuussa 2016.


title: Roblox

text: Robloxissa on monenlaisia tarvikkeita, vaatteita ja muita käyttötavaroita joita voi ostaa pelin sisällä robuxeilla.


title: Roblox

text: Pelaajat voivat julkaista paitoja & housuja, kunhan omistavat BC, TBC tai OBC jäsenyyden. He voivat myös myydä näitä ja tienata 70% sen hinnasta jokaisesta myydystä kappaleesta. Housut ja paidat menevät automaattisesti pois myynnistä jos BC, TBC tai OBC jäsenyys loppuu. T-Paitoja voi tehdä ilmaiseksi, mutta niitäkään ei voi myydä ilman minkäänlaista jäsenyyttä.


title: Roblox

text: Joidenkin tavaroiden käyttöä on rajattu myyntimäärän, myyntiajan, kestävyyden tai itse valittavan hinnan mukaan. Nämä ovat nimeltään 'Limited Items'.


title: Roblox

text:
Builders Club (BC lyhenteeltään) on ROBLOXin ensimmäinen jäsenyys, joka julkaistiin kaikkia muita ennen. Tällä saat esim. 15 ROBUXia per päivä, 10 paikkaa aktivoituna samaan aikaan & pääset pelaamaan BC paikkoja & pystyt ostamaan BC tavaroita. Saat myös ominaisuuden myydä paitoja, housuja, t-paitoja, vaihtamaan hattuja & rahaa pelaajien kanssa.
Se maksaa noin 5,5€ kuukaudelta, mutta voit myös ostaa sen vuodeksi noin 53,25€:lla.


title: Roblox

text:
Turbo Bulders Club (TBC lyhenteeltään) on ROBLOXin toinen jäsenyys. Tällä saat esim. 30 ROBUXia per päivä, 30 paikkaa aktivoituna samaan aikaan & pääset pelaamaan BC paikkoja & pystyt ostamaan BC & TBC tavaroita. Saat myös ominaisuuden myydä paitoja, housuja, t-paitoja, vaihtamaan hattuja & rahaa pelaajien kanssa.
Se maksaa noin 11€ kuukaudelta, mutta voit myös ostaa sen vuodeksi noin 79€:lla.


title: Roblox

text:
Outrageous Builders Club (OBC lyhenteeltään) on ROBLOXin kolmas, ja tällä hetkellä viimeinen jäsenyys. Tällä saat esim. 60 ROBUXia per päivä, 100 paikkaa aktivoituna samaan aikaan & pääset pelaamaan BC paikkoja & pystyt ostamaan BC & TBC & OBC tavaroita. Saat myös ominaisuuden myydä paitoja, housuja, t-paitoja, vaihtamaan hattuja & rahaa pelaajien kanssa.
Se maksaa noin 18,30€ kuukaudelta, mutta voit myös ostaa sen vuodeksi noin 120€:lla.


title: Roblox

text: BC,TBC ja OBC jäsenyyttä ei saa enää loppuelämäksi.


title: Roblox

text: Ryhmät ovat pelaajien pitämiä joukkoja, joihin muut pelaajat voivat liittyä. Perustaakseen ryhmän pelaajalla täytyy olla vähintään BC ja 100 Robuxia (yksi ryhmä maksaa 100 robuxia ja jos siitä haluaa tehdä klaanin se maksaa 500 robuxia lisää). Ryhmän omistaja hallitsee ryhmän sisäisiä arvoja ja uusia voi luoda robuxia käyttämällä.


title: Roblox

text: Roblox ei itsenäisesti käynnisty suoraan nettiselaimesta, vaan se pitää asentaa. Vuonna 2011 Robloxin päivitys mahdollisti pelin käynnistyksen suoraan oletusselaimella Internet Explorerin sijaan.


title: Pekka Juho Pesonen

text: Pekka Juho Pesonen (4. heinäkuuta 1863 Sääminki - 2. maaliskuuta 1933 Viipuri) oli viipurilainen tukkukauppias. Yhdessä veljensä Iikka Pesosen kanssa hän avasi liikkeensä Viipurin maalaiskunnan Papulassa vuonna 1886, josta siirtyi keskikaupungille 1888.


title: Pekka Juho Pesonen

text: Jo hyvin varhaisessa vaiheessa hän alkoi harjoittaa laajamittaista tukkukauppaa ja liike laajeni nopeasti. Pesosen liikkeen hallinnassa oli kokonainen kortteli Kannaksenkatu 12:ssa (Pietarinkatu 12, nyk. Leningradskij Sosse), käsittäen lopulta kolme suurta kivistä kerrostaloa ja matalamman puutalon, jossa sijaitsi Pesosen liikkeen kangaskauppa-osasto.


title: Pekka Juho Pesonen

text: P.J.Pesonen on mainittu suomalaisten suurliikemiespiirien tienraivaajaksi Viipurissa ja monet hänen liikkeensä palveluksessa olleet perustivat sittemmin omia liikkeitä. Pesonen toi hyvin paljon erilaisia maatalouden ja teollisuuden tuotteita Venäjältä ja hän vieraili ahkerasti Pietarissa kauppoja hieromassa. Myös Kiinaan hänellä oli kauppasuhteita ja hän tuotti maahan teetä, jonka pakkasi omassa pakkaamossa.


title: Pekka Juho Pesonen

text:
Tukkukauppias Pesosella oli oman aikansa modernein puhelinjärjestelmä ja kaukokirjoitinlaitteisto.
Tavarakuljetuksia hoideltiin omalla kuorma-autolla ja tukkukauppiaalla itsellään oli oma auto ja kuljettaja käytössään.


title: Pekka Juho Pesonen

text: Pesosella oli erinomaiset suhteet maalaisväestöön ja nämä saivat kaupunkireissuillaan Pesoselta ilmaisen yösijan ja hevoselleen pilttuun. Ilmainen teetarjoilu kuului myös asiaan. Pesosen liikkeellä oli myös monipuolinen valikoima maaseudun tarvekaluja ja hän pystyi näin saamaan liikkeeseensä ensiluokkaisia maaseudun tuotteita vaihtokaupalla.


title: Pekka Juho Pesonen

text: Pesosella oli Viipurin eteläpuolella Nuoraalla maatila ja iso sikala, jonka tuottamaa lihaa hän myi Viipurin ravintoloitsijoille (mm. Espilä) ja vähittäiskauppiaille.


title: Pekka Juho Pesonen

text: Pesosen liike ajautui rahoitusvaikeuksiin 20-30 luvun laman seurauksena, koska kolmas liiketalo oli valmistumassa ja asuinkerroksen osakehuoneistot eivät menneetkään kaupaksi esisopimuksista huolimatta. Savo-Karjalan osakepankki ei suostunut rahoitusjärjestelyihin ja liike lopetettiin.


title: Daniel Mongiardo

text: Frank Daniel Mongiardo (s. 4. heinäkuuta 1960 Hazard, Kentucky) on yhdysvaltalainen demokraattipoliitikko.


title: Daniel Mongiardo

text: Mongiardo on Kentuckyn varakuvernööri. Hän on ollut tehtävässä 11. joulukuuta 2007 alkaen, Steve Beshearin ollessa kuvernööri. Aiemmin, vuosina 2001–2007, hän toimi Kentuckyn senaatin jäsenenä, 30. vaalipiirin (ennen vaaleja 2002 17. vaalipiiri) edustajana. Hän sai vuoden 2000 vaaleissa 70 prosenttia äänistä, vastaehdokkaanaan Harley R. Ayers, ja vuoden 2002 vaaleissa 65,6 prosenttia äänistä, vastaehdokkaanaan Johnnie L. Turner. Vuonna 2004 Mongiardo pyrki Yhdysvaltain senaatin jäseneksi, mutta hävisi vaalit 1,4 prosenttiyksikön erolla istuvalle senaattorille Jim Bunningille. Hän on ilmoittanut pyrkivänsä demokraattien ehdokkaaksi myös vuonna 2010.


title: Daniel Mongiardo

text: Mongiardo on varsinaiselta ammatiltaan lääkäri. Hän suoritti Bachelor of Arts -tutkinnon Transylvania Universityssä 1982 ja Doctor of Medicine -tutkinnon University of Kentucky College of Medicinessä 1986, minkä jälkeen hän on työskennellyt korva-, nenä- ja kurkkukirurgina synnyinkaupungissaan Hazardissa.


title: Daniel Mongiardo

text: Mongiardo on amerikanitalialainen ja uskonnoltaan katolinen. Hänen vanhempansa olivat italialaisia maahanmuuttajia. Hänen puolisonsa on Allison Patrick Mongiardo, jonka kanssa hän avioitui kesäkuussa 2008. Heillä on yksi lapsi, vuonna 2009 syntynyt tytär.


title: Divine Divinity

text: Divine Divinity on vuonna 2002 julkaistu tietokoneroolipeli. Pelille on ilmestynyt spin-off nimeltään "Beyond Divinity" ja pelille on julkaistu jatko-osa nimeltään "Divinity 2 – Ego Draconis".


title: Divine Divinity

text: "Divine Divinity" uudelleenjulkaistiin vuonna 2004 nimellä "Beyond Divinity: Deluxe Edition", joka sisälsi myös "Beyond Divinityn".


title: Divine Divinity

text: "Divine Divinityn" alussa on valittavana kolme eri hahmotyyppiä: "warrior" (suom. "soturi"), "wizard" (suom. "velho") ja "survivor" (suom. "selviytyjä"), joka on verrattavissa monien muiden roolipelien varas- ja/tai roisto-hahmotyyppiin. Jokaisella hahmotyypillä on tarjolla 32 taitoa, mutta eri hahmotyyppien taidot ja loitsut on mahdollista saada mille tahansa hahmotyypille. Pelin maailma on yli 20 000 kuvaruutua laaja ja se sisältää yli 100 erilaista vastustajaa ja lähes 300 NPC:tä, joiden kanssa voi kommunikoida.


title: Nikotiiniamidiadeniinidinukleotidifosfaatti

text: NADP eli nikotiiniamidiadeniinidinukleotidifosfaatti tai nikotiinihappoamidiadeniinidinukleotidifosfaatti (CHNOP) on monissa biologisissa hapetus-pelkistysreaktioissa tarvittava tärkeä koentsyymi. Se on rakenteeltaan samankaltainen toisen vastaavan koentsyymin, NAD:n eli nikotiiniamidiadeniinidinukleotidin kanssa, mutta NADP:n ylimääräinen fosfaattiryhmä mahdollistaa sen toiminnan eri entsyymien kanssa. NADP voi pelkistyä NADPH:ksi ottamalla vastaan kaksi elektronia nikotiiniamidirenkaaseensa. Vastaavasti NADPH voi hapettua NADP:ksi luovuttamalla kyseiset elektronit. Pelkistynyttä NADPH:ta käytetään monissa biologisissa reaktioissa energian lähteenä. Kun se hapettuu takaisin NADP:ksi, vapautuu samalla energiaa, joka mahdollistaa muuten energeettisesti epäedulliset kemialliset reaktiot.


text: Kasveissa NADP ottaa vastaan elektroneja yhteyttämisen valoreaktioiden viimeisessä vaiheessa ja pelkistyy NADPH:ksi. Syntyneen NADPH:n kasvit käyttävät Calvinin syklissä eli pimeäreaktioissa elektronien lähteenä.


text: NADP ja NADPH toimivat hapettimena ja pelkistimenä rasvahappojen ja steroidien synteesissä. NADP käyttäytyy kodehydrogenaasina pentoosifosfaattireitissä, jossa glukoosi-6-fosfaatti hapettuu riboosi-5-fosfaatiksi.


title: Ilta (nimi)

text: Ilta on suomalainen naisen etunimi, joka on mahdollisesti muunnelma ulkomaisesta nimestä Hilda, mutta voi johtua myös vuorokaudenaikaa tarkoittavasta sanasta ilta. Iltan nimipäivä on 9. heinäkuuta.


title: Ilta (nimi)

text: Nimi on ollut jonkin verran käytössä jo 1800-luvulla. Vuoden 2016 loppuun mennessä se on annettu 1 759 henkilölle, jotka kaikki ovat naisia.


title: Karmala

text: Karmala tarkoittaa seuraavia maantieteellisiä paikkoja:


title: Velvollisuus (filosofia)

text: Velvollisuus tarkoittaa filosofisena käsitteenä sellaista toimintaa tai toiminnasta pidättymistä, joka perustuu lakiin, moraalisääntöön, normiin, sitoumukseen tai tapaan. Perusteena voi olla juridinen laki (legaalinen velvollisuus) tai moraalinen laki (moraalinen velvollisuus). Velvollisuuden filosofinen tutkimus kuuluu normiteorian eli deontologian piiriin.


title: Velvollisuus (filosofia)

text: Velvollisuudet jaetaan positiivisiin velvollisuuksiin, joissa on velvollisuus suorittaa jokin teko, ja negatiivisiin velvollisuuksiin, joissa on velvollisuus jättää jotakin tekemättä. Toinen jaottelutapa on erottaa velvollisuudet itseä kohtaan ja toisia kohtaan. Velvollisuusnormien perusteleminen on etiikan keskeinen ongelma. Jonkin teon nimeäminen velvollisuudeksi voi perustua esimerkiksi utilitarismiin tai velvollisuusetiikkaan. Utilitarismi pitää tekoa velvollisuutena, jos teon seuraukset ovat arvokkaampia kuin minkään muun tilanteessa mahdollisen teon seuraukset. Velvollisuusetiikan mukaan velvollisuudet tai ainakin muutamat niistä perustuvat itse tekojen ominaisuuksiin, eivätkä tekojen seurausten arvoon.


title: Velvollisuus (filosofia)

text: Velvollisuus on vieras ja vähämerkityksinen Sokrateen, Platonin ja Aristoteleen ajattelussa. Se tuli keskeiseksi käsitteeksi stoalaisten vaikutuksesta. Sen asema on keskeinen myös roomalaisessa filosofiassa (esimerkiksi Cicerolla) ja juutalais-kristillisessä ajattelussa, jossa velvollisuuksia pidetään Jumalan käskyinä. Velvollisuus tarkoitti varhemmin kutsumuksen, säädyn tai tilanteen henkilölle asettamaa tehtävää, myöhemmin sillä tarkoitettiin kaikkea oikeudellisen tai moraalisen lain edellyttämää toimintaa.


title: Velvollisuus (filosofia)

text: Immanuel Kant korosti, että vaatimus velvollisuuden täyttämiseen on ehdoton. Hänestä vain velvollisuudentunnosta tehdyt teot ovat moraalisesti arvokkaita. Tällöin henkilö toimii vastoin mielihaluaan ja pakottaa itsensä toimimaan velvollisuuden mukaisesti. Kantin mukaan teolla ei ollut moraalista arvoa, jos se tapahtui pakosta, sattumalta tai luontaisen taipumuksen mukaisesti. Kant ei kuitenkaan kiellä sellaisen teon luontaista arvoa.


title: Judo kesäolympialaisissa 1992

text: Barcelonan olympialaisissa 1992 kilpailtiin judossa seitsemässä miesten ja naisten painoluokassa. Kilpailut käytiin 27. heinäkuuta–2. elokuuta 1992. Naisten judo oli ensimmäistä kertaa virallisena olympialajina. Edellisissä kesäolympialaisissa Soulissa 1988 naisten judo oli ollut näytöslajina.


title: Folashade Abugan

text: Folashade Abugan (s. 17. joulukuuta 1990) on nigerialainen pikajuoksija. Hänen päämatkansa on 400 metriä. Abugan on matkan nuorten maailmanmestari vuodelta 2008. Hänen ennätyksensä on 50,89. Hän jäi kiinni kiellettyjen aineiden käytöstä Kansainyhteisön kisoissa 2010.


title: Folashade Abugan

text: Vuoden 2006 Kansainyhteisön kisoissa Abugan oli vain 15 vuoden ikäisenä 4 × 400 metrin viestissä pronssilla. Saman vuoden nuorten MM-kisoissa Nigerian viestijoukkue oli toinen tehden uuden nuorten Afrikan ennätyksen 3.30,84. Henkilökohtaisella matkalla Abugan oli kahdeksas. Vuoden 2007 Afrikan kisoissa Abugan oli mukana viestin voittaneessa joukkueessa ja oli henkilökohtaisella matkalla kolmas.


title: Folashade Abugan

text: Vuoden 2008 Afrikan mestaruuskilpailuissa Abugan oli omalla ennätysajallaan toinen, viestijoukkue voitti kultaa. Bydgoszczin nuorten MM-kilpailuissa hän voitti kultaa ajalla 51,84. Abugan osallistui myös Pekingin vuoden 2008 kesäolympialaisiin. 400 metrillä hän jäi välieriin, naisten 4 × 400 metrin viestissä Nigerian joukkue oli seitsemäs.


title: Folashade Abugan

text: Abugan karsiutui Berliinin MM-kilpailuissa 2009 400 metrin välierissä, 4 × 400 metrin viestissä Nigeria oli kuudes. Afrikan-mestaruuskilpailuissa 2010 hän sai kultaa pitkässä viestissä ja pronssia 400 metrillä. Delhin Kansainyhteisön kisoissa 2010 hän sai alun perin hopeaa sekä 400 metrillä että 4 × 400 metrin viestissä, mutta menetti mitalit jäätyään dopingtestissä kiinni steroidien käytöstä.


title: Folashade Abugan

text: Kilpailukieltonsa jälkeen Abugan kuului viidenneksi sijoittuneeseen Nigerian viestijoukkueeseen Sopotin MM-hallikilpailuissa 2014. Hän sijoittui saman vuoden Glasgow'n Kansainyhteisön kisoissa 400 metrillä viidenneksi ja sai 4 × 400 metrin viestissä hopeaa.


title: Velvollisuus

text: Velvollisuus tarkoittaa kahta eri asiaa


title: Judo kesäolympialaisissa 1984

text: Los Angelesin olympialaisissa 1984 kilpailtiin judossa kahdeksassa miesten painoluokassa. Kilpailut järjestettiin 9.–11. elokuuta 1984.


title: Luokattomuus

text: Luokattomuus tarkoittaa koulua, jossa oppilas itse saa päättää, missä ajassa suorittaa opintonsa. Sen vuoksi on pyritty hylkäämään oppilaan sitominen pysyviin luokkiin, joiden takia kaikille luokkaan kuuluville opetetaan sama sisältö, samassa määrin, samassa ajassa. Suomessa 1990-luvulla toteutui lukiouudistus, jonka keskeisin tekijä oli luokattomuus.


title: Luokattomuus

text: Historiallisesti opiskelu lienee alun pitäen ollut lähempänä luokatonta kuin luokallista jo opiskelijoiden vähälukuisuudenkin takia. Esimerkiksi kirkon katedraalikouluissa luokkiin sitomista tuskin on ollut. Vasta kun opiskelijamäärät lisääntyivät teollistumisen myötä, syntyi tarve ja pakkokin organisoida koulu luokalliseksi eli pysyvinä luokkayhteisöinä toimivaksi. Monien opetuksen ja opiskelun epäkohtien nähtiin johtuvan luokallisen koulusysteemin jäykkyydestä. Niinpä ensimmäiset luokattomuuskokeilut syntyivätkin heti 1900-luvun alussa. Laajaa mielenkiintoa herätti esimerkiksi yhdysvaltalaisen Helen Parkhurstin perustama "The Dalton Plan". Se levisi moniin maihin, ja myös Suomessa siitä tiedettiin viimeistään 1920-luvun jälkipuoliskolla. Kurssimuotoinen opetussuunnitelma on välttämättömyys luokattomassa järjestelmässä.


title: Räikkä (täsmennyssivu)

text: Räikkä voi tarkoittaa seuraavia:


title: Räikkä (täsmennyssivu)

text: Räikkä on suomenkielinen sukunimi. Nimeä kantavat muiden muassa:


title: Venäjän Booker-palkinto

text: Venäjän Booker-palkinto (venäjäksi "Русский Букер", aiemmin Booker-Open Russia Literary Prize) on venäläinen kirjallisuuspalkinto, joka on perustettu Booker-palkinnon mallin mukaan 1992. Se on nykyisin merkittävin venäläinen kirjallisuuspalkinto ja myönnetään vuosittain parhaalle venäjäksi kirjoitetulle kaunokirjalliselle teokselle kirjoittajan kansallisuudesta riippumatta.


title: Venäjän Booker-palkinto

text: Vuosina 2002–2005 palkinnon päärahoittaja oli Open Russia NGO. Ennen vuoden 2005 parhaaksi valitun julkistamista Booker-säätiö katkaisi yhteistyön, kun Open Russian puheenjohtaja Mihail Hodorkovski sai vankeustuomion.


title: Venäjän Booker-palkinto

text: Kilpailun tuomaristo valitsee ehdokkaista kuusi parasta, joista voittaja valitaan. Pääpalkinto on 15 000 dollaria vuodesta 2002. Muut finalistit saavat 1 000 dollaria.


title: Laidoitus

text: Laidoitus on laivan, veneen tai muun aluksen vedenpitävä ulkokuori, joka liittyy alhaalla köliin ja ylhäällä kanteen. Laidoitus muodostuu isommissa aluksissa pohja- ja sivulaidoituksesta, joiden välissä on palle. Teräslaivan laidoituksen muodostavat toisiinsa hitsatut tai niitatut teräslevyt, jotka kiinnitetään kaariin ja keulassa ja perässä rankoihin. Puulaivan laidoitus muodostuu pitkittäisistä lauta- tai lankkujonoista, jotka on niitattu tai pultattu kaariin ja muihin rungon osiin. Jäissä kulkuun tarkoitetun aluksen laidoitus on jäävyöhykkeeksi nimitetyllä laidoituksen osalla muita kohtia vahvarakenteisempi.


title: José Ángel Ziganda

text: José Ángel Ziganda (s. 1. lokakuuta 1966) on espanjalainen jalkapallovalmentaja ja entinen keskushyökkääjä.


title: José Ángel Ziganda

text: Ziganda pelasi urallaan CA Osasunassa sekä baskiseura Athletic Bilbaossa. Ziganda loisti Bilabon kärkimiehenä 1990-luvun läpi, kunnes nuori lahjakkuus Ismael Urzaiz vei häneltä paikan avauksessa ja 1998 Ziganda palasi Osasunaan. Hän oli mukana joukkueen noustessa Primera Divisióniin kauden 1999/00 päätteeksi ja seuraavalla kaudella hän lopetti uransa 34-vuotiaana.


title: José Ángel Ziganda

text: Espanjan jalkapallomaajoukkueessa Ziganda pelasi urallaan ainoastaan yhden A-maaottelun ollen mukana 0–2 tappioon päättyneessä ystävyysottelussa Romaniaa vastaan huhtikuussa 1991.


title: José Ángel Ziganda

text: Ziganda aloitti valmennusuransa CA Osasunan B-joukkueen valmentajana 2005. Javier Aguirren jätettyä tehtävänsä kauden 2005/06 jälkeen Ziganda nousi Osasunan edustusjoukkueen päävalmentajaksi. Ziganda luotsasi vaikeuksista huolimatta Osasunan hienosti UEFA Cupin välieriin. Seuraava kausi päättyi sijaan 11.


title: José Ángel Ziganda

text: Kausi 2008/09 alkoi kehnosti ja Osasuna vajosi liigan tyvipäähän. Seura ei onnistunut voittamaan ainoatakaan ottelua kuudesta ensimmäisestä ja lokakuussa 2008 Ziganda sai potkut tehtävistään.


title: José Ángel Ziganda

text: Heinäkuussa 2009 Ziganda palasi valmennustehtäviin siirtyen La Ligaan nousseen Xerezin päävalmentajaksi. Sarjanousija ei kuitenkaan kyennyt Zigandan johdolla vastaamaan La Ligan vauhtiin ja hän sai potkut lopulta tammikuussa 2010 joukkueen kerättyä 17 ottelusta vain seitsemän pistettä.


title: José Ángel Ziganda

text: Kesällä 2013 Zigana aloitti Bilbao Athleticin päävalmentajana. Zigandan alaisuudessa Athleticin reservijoukkue nousi kaudeksi 2015/16 Espanjan toiseksi korkeimmalle sarjatasolle Segundaan, mutta putosi yhden kauden jälkeen takaisin Segunda B:hen. Toukokuussa 2017 kerrottiin, että Ziganda korvaa Ernesto Valverden Athletic Bilbaon edustusjoukkueen päävalmentajana kaudella 2017/18. Bilbaon kausi ei sujunut Zigandan alaisuudessa odotusten mukaisesti, vaan joukkue vajosi europelisijoitusten sijaan alempaan keskikastiin. Loppukauden lukuisat tappiot pudottivat Athleticin lopulta sijalle 16, mikä oli baskiseuran huonoin sijoitus 11 vuoteen. Eurooppa-liigassa Athletic voitti lohkonsa ja pudotti ensimmäisellä pudotuspelikierroksella FK Spartak Moskovan yhteismaalein 4-3. Toisella kierroksella Olympique de Marseille oli parempi yhteismaalein 5-2 ja Athleticin europelit päättyivät. Athleticin seurajohto ilmoitti kaksi kierrosta ennen liigakauden loppua, ettei Ziganda jatka kauden jälkeen seuran päävalmentajana.


title: KK Helios Domžale

text: KK Helios Domžale on slovenialainen koripalloseura Domžalen kaupungista. Seura on voittanut yhden Slovenian mestaruuden, joka tapahtui kaudella 2006–2007. Seuran huonoin sijoitus Slovenian liigassa on kahdestoista sija, jolloin seuran olisi pitänyt tippua sarjasta. Joukkueen onneksi KK Maribor Lumar meni konkurssiin, eikä seura pudonnut.


title: Carl Johan Korsman

text: Carl Johan Korsman (14. kesäkuuta 1829 Pyhämaa – 24. toukokuuta 1907 Helsinki) oli suomalainen laivanvarustaja ja suomalaisen talvimerenkulun uranuurtaja.


title: Carl Johan Korsman

text: Korsmanin vanhemmat olivat kirkkoherra Johan Jacob Korsman ja Amalia Karolina Achander. Hän palveli "1. tarkkampujapataljoonassa" 1846–1852, "krenatööritarkkampujapataljoonassa" 1852–1856 ja "1. ruotujakoisessa Turun tarkkampujapataljoonassa" 1856–186S. Korsmanista tuli vänrikki 1848, aliluutnantti 1853, luutnantti 1855, alikapteeni 1863 ja kapteeni 1868.


title: Carl Johan Korsman

text: 20 vuotta kestäneen sotilasuran jälkeen Korsman toimi laivanvarustajana ensin Turussa 1868–1876 ja sitten Hangossa 1876–1894. Korsman perusti "höyrylaivayhtiö Ahkeran" 1868, "Turun rannikkohöyryalusyhtiön" 1870, "laivayhtiö Åbon" 1872 ja "laivayhtiö Turun" 1878. Korsman rakennutti 1868 Suomen ensimmäisen potkurirannikkohöyrylaivan S/S Ahkeran.


title: Carl Johan Korsman

text: Vuonna 1878 hän osti S/S Expressin ja ryhtyi harjoittamaan sillä talviliikennettä Hanko–Tukholma-linjalla kuljettaen kerran viikossa postia ja matkustajia. Korsmanilla oli Hangossa talo Bulevardin varrella siirtolaishotellia vastapäätä ja "Villa Doris" niminen kesäasunto Hangon Kylpyläpuistossa. Vuonna 1892 Korsman lahjoitti Hangon kirkkoon Kristus-patsaan. Korsman myi aluksensa 1894 ja muutti samalla pois Hangosta.


title: Carl Johan Korsman

text: Korsman toimi myös Hangon kylpylaitoksen toimitusjohtajana 1880-1890 ja hän omisti Karunan kartanon 1857–1859. Vuonna 1874 Korsman perusti yhdessä turkulaisten liikemiesten kanssa "Turun Konepaja Oy":n (Åbo Mekaniska Verkstads Ab) jolla oli telakka, valimo ja konepaja Aurajoen länsirannalla. Pääasiassa höyrylaivoja ja höyrysluuppeja valmistanut yritys toimi vuoteen 1898 saakka jolloin se tullittoman Venäjän-viennin päättymisen takia joutui lopettamaan toimintansa ja siirtyi uudelle Ab Vulcan-nimiselle yhtiölle.


title: Carl Johan Korsman

text: Carl Johan Korsman oli naimisissa vuodesta 1854 Isabella Charlotta Ramsellin (1833–1907) kanssa.


title: Kehumatta paras

text: Kehumatta paras on rap-yhtye Kemmurun toinen studioalbumi, joka julkaistiin 7. marraskuuta 2006. Albumi debytoi Suomen virallisen listan sijalla 34.


title: Kehumatta paras

text: Ilmestyttyään albumi sai paljon myönteistä palautetta. V-lehti valitsi levyn vuoden parhaaksi ja Funk Awards palkitsi Kemmurun vuoden 2006 parhaana bändinä, menestystä tuli myös Lifesaver-levykaupan vuosiäänestyksessä. Kappaleesta ”Koputa puuta” on julkaistu musiikkivideo.


title: MattiP

text: MattiP (tai Mattip, oik. Matti Pentikäinen) on suomalainen elektronisen hip hopin artisti. Hän on tunnettu Ceebrolistics-yhtyeen jäsenenä. Hän on myös soolouralla ja hänen debyyttialbuminsa "Save the King" julkaistiin huhtikuussa 2008. Ceebrolistics-yhtyeen ohella MattiP on kuulunut myös Salamaryhmä-yhtyeeseen.


title: MattiP

text: Matti Pentikäisen puoliso on näyttelijä-laulaja Maria Ylipää ja heillä on kaksi lasta. Matti Pentikäisen veli on ammattijääkiekkoilija Atte Pentikäinen.


title: Heidelbergin katekismus

text: Heidelbergin katekismus on vuonna 1563 kirjoitettu katekismus, joka esittää 129 kysymyksen ja vastauksen muodossa kristillisen opin keskeisen sisällön. Katekismus laadittiin Pfalzin vaaliruhtinaan Frederik III:n toimeksiannosta ja sen kirjoittajina pidetään Zacharius Ursinusta ja Caspar Olevianusta. Heidelbergin katekismus on yksi reformoidun kirkon tunnustuskirjoista.


title: S/S Express

text: S/S Express (nimi oli Express II 1877–1879) oli vuonna 1877 rakennettu ensimmäinen suomalainen jäävahvistettu höyrylaiva joka liikennöi talvisin Hanko-Tukholma-reitillä.


title: S/S Express

text: Laivan tilannut hankolainen "Finska Transito Ångbåts Ab" teki konkurssin marraskuussa 1878, mutta laivan vuokrasi Carl Johan Korsman, joka sitten osti aluksen 1879. S/S Express liikennöi talvikaudella 15. marraskuuta – 15. toukokuuta reitillään kerran viikossa kuljettaen postia ja matkustajia. Laivan kapteenina toimi vuoteen 1892 August Alexander Granroth.


title: S/S Express

text: Korsmanin omistuksessa S/S Express liikennöi aina vuoteen 1894 jolloin se myytiin Suomen Höyrylaiva Osakeyhtiölle. Laiva jatkoi talvisin vanhalla reitillään vielä vuoteen 1898 saakka jolloin sen tilalle tuli S/S Oihonna. Kesällä 1896 se ajoi suoraan Helsingistä Tukholmaan ja kesällä 1897 Turusta Tukholmaan.


title: S/S Express

text: S/S Express muutettiin 1899 lastilaivaksi Suomi-Riika -linjalle. Vuonna 1901 se myytiin Arkangeliin ja ennen siirtoa laivaan rakennettiin hyttipaikat 21 matkustajalle. Vuonna 1904 laiva siirtyi arkangelilaiselle, Venäjän hallituksen omistamalle "White Sea Pilots & Lighthouses Depth"-varustamolle ja sen uudeksi nimeksi tuli "Solombola". Laiva romutettiin 1930.


title: S/S Express

text: S/S Express II:n suunnitteli runoilija Johan Ludvig Runebergin poika, insinööri Robert Runeberg. Sen rakensi Oskarshamnin telakka Ruotsissa ja laiva saavutti 400 ihv:n höyrykoneensa avulla 10,75 solmun nopeuden (20 km/h). Aluksen pituus oli 42,4 m, leveys 6,85 m ja syväys 3,5 m. Vetoisuus oli 445 bruttorekisteritonnia ja matkustajapaikkoja oli alun perin 14 I luokassa ja 10 II luokassa. Vuonna 1882 laivaa pidennettiin 7,7 metriä ja 1888 se sai uuden 650 hevosvoiman höyrykoneen jolloin suurin nopeus kasvoi 12 solmuun.


title: Stephanus Jacobus du Toit

text: Stephanus Jacobus du Toit (1847–1911, Kapmaa) oli eteläafrikkalainen pappi, kustantaja ja poliitikko, joka oli afrikaanerinationalismin syntymisen keskeisiä vaikuttajia.


title: Stephanus Jacobus du Toit

text: Du Toit oli "Nederduits Gereformeerde Kerkin" pastori, yksi "Broederbondin" perustajajäsenistä ja "Die Afrikaanse Patriot" -lehden julkaisijoista. Kirjallisessa tuotannossaan Du Toit esitti näkemyksen afrikaanereista itsenäisenä kansakuntana, joilla oli oma isänmaa ja kieli. Hän katsoi, että tämän "volkin" kohtalo oli hallita Etelä-Afrikkaa.


title: Stephanus Jacobus du Toit

text: Du Toit opiskeli Stellenboschin yliopistossa ja vihittiin papiksi vuonna 1875. Hän asui pitkään Paarlin kaupungissa. Paarlissa nousi nuoren intellektuellijoukon johtajaksi, jotka ajoivat afrikaanerien kulttuurin ja afrikaansin kielen säilyttämistä, joka myöhemmin kehittyi afrikaanerinationalismi-ideologiaksi.


title: Koripallon Serie A -kausi 2002–2003

text: Kausi 2002–2003 oli 81. kausi, jolloin pelattiin koripallon Serie A:n mestaruudesta. Sarjan mestaruuden voitti Benetton Treviso. Sarjassa oli kauden aikana mukana yksi suomalainen koripalloilija: Teemu Rannikko, joka edusti Scavolini Pesaroa.


title: Hiirensammalet

text: Hiirensammalet ("Bryum") on hiirensammalten lahkoon kuuluva suku, johon kuuluu 34 Suomessa esiintyvää lajia.


title: People No Names

text: People No Names on suomalaisen Kalevala-yhtyeen esikoisalbumi. Tyyliltään levy on progressiivisempaa kuin kaksi seuraajaansa, "Boogie Jungle" (1975) ja "Abraham’s Blue Refrain" (1977). Alkuperäinen levy julkaistiin 1972, levy-yhtiönään Finnlevy. Levy on julkaistu moneen kertaan yhdessä vuoden 1975 "Boogie Jungle" -levyn kanssa. Albumi kuuluu merkittävimpiin suomalaisiin progressiivisen rockin levyihin.


title: People No Names

text: Kaikki sävellykset Kurkinen, kaikki sanoitukset Saksala ja kaikki käännökset Mats Huldén.


title: The Julekalender

text: The Julekalender on tanskalainen jouluaiheinen televisiosarja, joka parodioi lasten joulukalenteriohjemia. Ohjelma esitettiin Tanskassa vuonna 1991 ja uudelleen vuosina 1994, 2001, 2008, 2010, 2011, 2012 ja 2013. Sitä seurasivat norjalainen The Julekalender ja suomalainen The Joulukalenteri. Ohjelmassa tontut, Fritz, Hansi ja Gynter puhuivat sekaisin tanskaa ja englantia. Sarjassa esiintyvät myös maanviljelijät Oluf ja Gertrud Sand sekä heidän outo yövieraansa Benny Jensen, joka paljastuu sarjan lopussa Nåså-hirviöksi. Sarjan musiikki julkaistiin albumilla "De Nattergale. Songs From The Julekalender".


title: The Julekalender

text: The Julekalenderin kaikki roolit esittävät näyttelijät Carsten Knudsen, Viggo Sommer ja Uffe Rørbæk Madsen.


title: 0.

text: 0. (lausutaan: "nollapiste") on elektro/hip hop -yhtye Ceebrolisticsin vuonna 2001 julkaistu EP. EP julkaistiin EMI -levy-yhtiön kautta.


title: Juan Pujol

text: Joan Pujol García (14. helmikuuta 1912 Barcelona – 10. lokakuuta 1988 Caracas) oli espanjalainen kaksoisagentti toisen maailmansodan aikana. Britit antoivat hänelle nimen "Garbo" ja saksalaiset "Arabel". Hänet palkittiin kunniamerkillä rintamalinjan molemmilla puolilla: Saksa myönsi hänelle rautaristin ja Britannia Order of British Empiren.


title: Juan Pujol

text: Garbo sai Saksan sodanjohdon luulemaan maihinnousun tapahtuvan Calais’n alueella, ja että Normandian maihinnousu olisi vain yritys hajottaa saksalaisten joukot.


title: Juan Pujol

text: Garbosta on julkaistu kirjoja englanniksi ja kokonainen elämäkerta espanjaksi (Javier Juarez: "El espia que derrotó a Hitler", Ediciones Temas de Hoy, Madrid, 2004). Kerrotaan, että entiset Gestapon miehet tekivät sodan jälkeen kaikkensa löytääkseen hänet ja kostaakseen Saksan pettämisen. Garbo asui vuosikausia salassa Venezuelan ja Brasilian raja-alueen viidakkokylässä ja levitti väärää tietoa kuolemastaan. Hänen vaimonsa uskoi tähän ja meni naimisiin itävallanjuutalaisen kanssa, ja lapset ottivat uudeksi sukunimekseen "Kreisler". Juan Pujol puolestaan perusti perheen Venezuelassa.


title: Undiscovered (Brooke Hoganin albumi)

text: Undiscovered on yhdysvaltalaisen Brooke Hoganin ensimmäinen studioalbumi. Debyyttisingle About Us (Feat. Paul Wall) julkaistiin 13. toukokuuta 2006. Sitä seurasivat julkaisut Heaven Baby (Feat. Beenie Man) ja For A Moment. Brooke oli myös itse mukana tekemässä kahta levyn kappaleista. Albumi myi ensimmäisellä viikollaan 30 000 kappaletta.


title: Francavilla Fontana

text: Francavilla Fontana on 36 641 (31.12.2015) asukkaan kunta Italiassa, Apuliassa, Brindisin länsipuolella.


title: Francavilla Fontana

text: Francavilla Fontana sijaitsee 35 km päässä Brinsisistä Via Appian varrella. Siellä on 1400-luvulla rakennettu vallihaudan ympäröimä linna.


title: Pasilan junaturma

text: Pasilan junaturma tapahtui 13. lokakuuta 1936 Helsingissä Pasilan kallioleikkauksessa, kun juna ajoi turvalaitetöiden takia väärälle raiteelle sillä seurauksella, että yksi junan vaunuista murskautui raiteen päätepuskuriin. Onnettomuus vaati neljä kuolonuhria, ja loukkaantuneita oli 31 (toisen lähteen mukaan 14).


title: Pasilan junaturma

text: Elokuvatuottajat Heikki Aho ja Björn Soldan tekivät onnettomuudesta 3 minuutin pituisen "sähke-elokuvan", joka esitettiin jo seuraavana päivänä Helsingin elokuvateattereissa pitkän elokuvan alkukuvana.


title: Zaozjornyi (Krasnojarskin aluepiiri)

text: Zaozjornyi () on Rybinskin piirin keskuskaupunki Krasnojarskin aluepiirissä Venäjällä. Se sijaitsee Barga-joen varrella 120 kilometriä Krasnojarskista itään. Zaozjornyin rautatieasema sijaitsee Siperian radan varrella. Valtatie M35 kulkee parikymmentä kilometriä kaupungin eteläpuolelta.


title: Zaozjornyi (Krasnojarskin aluepiiri)

text: Vuonna 2010 Rybinskin piirin asukasluku oli 31 941 ja Zaosjornyin 10 681.


title: Zaozjornyi (Krasnojarskin aluepiiri)

text: Asutus perustettiin elokuussa 1776 nimellä Troitsko-Zaozjornaja sloboda. Vuonna 1934 kylä nimettiin Zaozjornyiksi, ja vuonna 1948 siitä tuli kaupunki.


title: Gabriel Obertan

text: Gabriel Obertan (s. 26. helmikuuta 1989, Pantin, Pariisi, Ranska) on ranskalainen jalkapalloilija, joka edustaa Bulgarian A PFGssa pelaavaa Levski Sofiaa. Hän pelaa pääasiallisesti laitalinkkinä, mutta voi pelata myös keskikenttäpelaajana tai hyökkääjänä.


title: Gabriel Obertan

text: Obertan pelasi vuoden Bordeaux'n reservijoukkueessa, jonka jälkeen hän kirjoitti kolmen vuoden sopimuksen seurajoukkueen kanssa vuonna 2006. Hän debytoi seurassa liigassa Valenciennesiä vastaan syyskuussa 2006 17. vuoden ikäisenä, kun hän pääsi vaihdosta kentälle. Valenciennes voitti 2–0. Hän teki ensimmäisen maalinsa huhtikuussa 2007 Saint-Étienneä vastaan 2–0-voitossa. Obertan pelasi 17 ottelussa, joista hän oli 16. vaihtopenkillä.


title: Gabriel Obertan

text: Seuraavalla kaudella hän laajensi sopimustaan ja hän pelasi 26 ottelua ja teki niissä kaksi maalia. Kaudella 2008–2009 Obertan ei päässyt pelaamaan paljoakaan. Obertan pelasi loppukauden lainalla Lorientissa, missä joukkueen valmentaja Laurent Blanc uskoi hänen saavan enemmän peliaikaa. Lorientissa hän teki 15 ottelussa yhden maalin 3–1-voitossa Grenoblea vastaan.


title: Gabriel Obertan

text:
Heinäkuussa 2009 ranskalainen uutislehti L'Equipe paljasti, että Bordeauxin johtaja Jean-Louis Triaud pääsi sopimukseen Obertanin siirtymisestä englantilaisen Manchester Unitediin kolmen miljoonan punnan sopimuksella. Unitedin valmentaja Alex Ferguson kommentoi siirrosta seuraavaa:
Obertan on pelannut Ranskan juniorijoukkueissa. Hän on pelannut alle 16-, 17-, 18- ja 19-vuotiaiden joukkueissa. Hän on pelannut Ranskan U21 -joukkueessa 11 ottelua, joissa hän on tehnyt yhden maalin.


title: Outous

text: Outous () ("S") on hiukkasfysiikassa alkeishiukkasiin liittyvä kvanttiluku. Se säilyy vahvassa ja sähkömagneettisessa, mutta ei heikossa vuorovaikutuksessa.


title: Outous

text: Kvarkkiteoriassa yksi kvarkeista on nimeltään "outo kvarkki" () ja sitä vastaava antikvarkki "outo antikvarkki" (}. Oudon kvarkin outous on -1, oudon antikvarkin +1, muiden kvarkkien 0. Kvarkeista muodostuneiden hiukkasten kuten baryonien ja mesonien outous voidaan määritellä siinä olevien outojen antikvarkkien ja outojen kvarkkien lukumäärien erotuksena:


title: Outous

text: missä formula_2 on outojen antikvarkkien ja formula_3 outojen kvarkkien lukumäärä.


title: Outous

text: Termit "outous" ja "outo hiukkanen" olivat käytössä jo ennen kvarkkimallin keksimistä. Käsitteen ottivat käyttöön Murray Gell-Mann ja Kazuhiko Nishijima selittääkseen, miksi joitakin hiukkaslajeja kuten kaoneja ja hyperoneja syntyy helposti hiukkastörmäyksissä, mutta ne hajoavat paljon hitaammin kuin niiden suuren massan ja niiden syntyyn liittyvän suuren vaikutusalan perusteella voitiin odottaa. Koska tällaisia hiukkasia syntyi aina pareittain, oletettiin, että niihin oli lisättävä uusi suure, outous, joka säilyi niiden syntyessä, mutta ei niiden hajotessa.


title: Outous

text: Sekä baryonit että mesonit voidaan ryhmitellä "perheisiin", joista kuhunkin kuuluvilla hiukkasilla on lähes yhtä sama massa, mutta eri suuri varaus. Kummassakin ryhmässä näistä yhtä voidaan pitää "perusperheenä", jonka baryonien joukossa muodostavat nukleonit eli protoni ja neutroni, mesonien joukossa taas pionit. Kullekin perheelle on määritettävissä varauskeskipiste eli perheeseen kuuluvien hiukkasten suurimman ja pienimmän varauksen keskipiste. Esimerkiksi pionien varaukset ovat -1, 0 ja +1, joten tämän perheen varauskeskipiste on 0; nukleonien varaukset taas ovat +1 ja 0, joten niiden muodostaman perheen varauskeskipiste on +1. Outous määriteltiin alkujaan kunkin perheen ja vastaavan perusperheen varauskeskipisteen erotuksena kerrottuna kahdella. Esimerkiksi sigma-baryonien varaukset ovat -1, 0 ja +1, on näiden muodostaman perheen varauskeskipiste 0. Tämän ja nukleonien muodostaman perusperheen varauskeskipisteiden erotus on -1/2, joka kahdella kerrottuna on -1; niinpä sigma-baryonien outous on -1.


title: Outous

text: Kvarkkimallin tullessa tunnetuksi osoittautui, että perusperheen hiukkaset sisälsivät vain u- ja d-kvarkkeja, mesonit myös niiden antikvarkin, muiden perheiden hiukkaset sen sijaan myös yhden tai useamman s-kvarkin eli oudon kvarkin, samaan perheeseen kuuluvat aina yhtä monta outoa kvarkkia. Täten ilmeni, että outouden alkuperäinen määritelmä, sellaisten hiukkasten osalta, joissa on vain u-, d- ja s-kvarkkeja, oli yhtäpitävä edellä esitetyn, outojen kvarkkien ja antikvarkkien lukumäärään perustuvan määritelmän kanssa. Alkuperäistä määritelmää ei kuitenkaan voida soveltaa sellaisiin vasta myöhemmin löydettyihin hiukkasiin, joissa on myös c- (lumo), b- tai t-kvarkkeja.


title: Outous

text: Outouden säilymislaki pätee vahvassa ja sähkömagneettisessa, mutta ei heikossa vuorovaikutuksessa. Tämän vuoksi keveimmät hiukkaset, joissa on outo kvarkki, eivät voi hajota vahvalla vaan ainoastaan sitä paljon hitaammalla heikolla vuorovaikutuksella. Useimmissa tapauksissa niiden hajotessa outous muuttuu yhdellä yksiköllä, mutta kaonien hajotessa tästä on poikkeuksiakin.


title: Outous

text: Seuraavassa luettelossa ovat mukana vain eräät tärkeimmät hiukkaset, joissa ei ole muita kuin u-, d- ja s-kvarkkeja.


title: Outous

text:
Baryoneissa ei ole antikvarkkeja. Näin ollen niiden outous on määritelmän mukaan s-kvarkkien eli outojen kvarkkien lukumäärän vastaluku ja on aina negatiivinen tai nolla. Niitä vastaavien antibaryonien outous on sama kuin niissä olevien s-antikvarkkien eli outojen antikvarkkien lukumäärä.
Mesonit koostuvat yhdestä kvarkista ja yhdestä antikvarkista. Mesonin outous on 0, jos siinä ei ole s-kvarkkia eikä s-antikvarkkia tai siinä ovat ne molemmat, muutoin -1, jos siinä on s-kvarkki ja +1, jos siinä on s-antikvarkki.


title: Sierra Nevada Brewing Company

text: Sierra Nevada Brewing Company on vuonna 1980 ensimmäiset oluensa pannut yhdysvaltalainen panimo. Sen perustivat kotipanijat Ken Grossman ja Paul Camusi. Grossman ja Camusi alkoivat rakentaa innokkaina kotipanijoina panimoa vuonna 1979 kotiseudulleen Kalifornian Chicoon. Panimo sai nimensä Sierra Nevadan vuoriston mukaan. Ensimmäinen keitto tehtiin 15. marraskuuta 1980. Olut oli edelleen yhtiön ykköstuotteena oleva Sierra Nevada Pale Ale. Yritys alkoi kasvaa ja vuonna 1989 se muutti nykyiselle sijaintipaikalleen.


title: Sierra Nevada Brewing Company

text: Vuonna 2008 Sierra Nevada Brewing Company oli myyntimäärältään Yhdysvaltain kuudenneksi suurin panimo. Käsityöläisoluita () valmistavista panimoista se on Samuel Adams -oluita valmistavan Boston Beer Companyn jälkeen toiseksi suurin.


title: Yleisurheilu kesäolympialaisissa 2008 – naisten kuulantyöntö

text: Naisten kuulantyöntö kesäolympialaisissa 2008 käytiin 16. elokuuta Pekingin olympiastadionilla. Karsintarajat kilpailuun olivat 18,35 m (A-raja) ja 17,20 m (B-raja).


text: Ennätykset ennen kilpailua olivat seuraavat:


text: Kilpailussa ei tehty uusia ennätyksiä.


text: Kaikki yli 18,40 metriä työntäneet tai vähintään 12 urheilijaa finaaliin.


title: Korkkiruuvi (vuoristorata)

text: Korkkiruuvi oli vuoristorata, joka sijaitsi Tampereen Särkänniemen huvipuistossa Hurricanen vieressä. Kyseessä on Suomen ensimmäinen vuoristorata, joka menee myös ylösalaisin.


title: Korkkiruuvi (vuoristorata)

text: Korkkiruuvi hankittiin Särkänniemeen vuonna 1987, ja syksyn 2009 aikana se purettiin. Sen paikalle tuli uusi MotoGee-niminen vuoristorata, jossa mennään moottoripyörän selässä.


title: Dordtin kanonit

text: Dordtin tai Dordrechtin kanonit on vuosina 1618-19 Dordtin kaupungissa pidetyn Hollannin reformoidun kirkon synodin päätösasiakirja. Hollannin reformoidun kirkon edustajien lisäksi synodissa oli mukana 28 ulkomaalaista delegaattia kahdeksasta eri maasta ja kanoneilla on siksi tärkeä asema myös Hollannin ulkopuolella.


title: Dordtin kanonit

text: Dordtin synodissa käsiteltiin Leidenin yliopiston teologian professorin Jacobus Arminiuksen aloittaman arminiolaisuuden aiheuttamaa hajaannusta kirkossa. Arminius ja hänen seuraajansa olivat kyseenalaistaneet useita Jean Calvinin keskeisiä opetuksia muun muassa predestinaatiosta. Dordtin synodi tuomitsi Armiuksen näkemykset ja määritteli reformoitujen kirkon virallisen opin näistä kysymyksistä.


title: Dordtin kanonit

text: Dordtin kanonien alkuperäinen tarkoitus oli toimia päätöksinä kiistanalaisista opillisista kysymyksistä ja niiden sisältö rajautuu näihin kysymyksiin eivätkä ne ole reformoidun opin yleisesitys.


title: Floridansalmi

text: Floridansalmi ( ja ) on Meksikonlahden ja Atlantin valtameren erottava salmi Pohjois-Amerikan kaakkoispuolella. Salmen pohjoisreunalla sijaitsevat Florida Keysin saaret ja eteläreunalla Kuuba.


title: Floridansalmi

text: Golfvirta saa alkunsa Meksikonlahdelta ja kulkee Floridansalmen kautta Atlantille.


title: Vallada

text: Vallada on kunta Espanjan Valencian itsehallintoalueella Valencian maakunnassa. Kunnan asukasluku vuoden 2016 alussa oli 3089, ja sen pinta-ala on 61,5 neliökilometriä.


title: Vallada

text: Ensimmäisiä todisteita alueen kaupunkimaisesta asutuksesta löytyy Rooman valtakunnan ajoilta. Vallada oli hyvin pitkään maurien hallussa. Reconquistan aikana Aragonian kuningas Jaakko I valtasi sen ja luovutti kristityille 15. kesäkuuta 1273. Vallada kasvoi luontevasti, mutta 1800-luvulla luonnonmullistukset vaurioittivat sitä pahoin. Samoin myöhemmät maauudistukset suuntasivat asutusta muualle.


title: Zhang Guirong

text: Zhang Guirong (s. 5. helmikuuta 1978) on singaporelainen yleisurheilija, joka kilpailee kuulantyönnössä, kiekonheitossa ja keihäänheitossa. Hän vaihtoi kansallisuuttaan Kiinasta syyskuussa 2003. Zhangin ennätys on 18,57 metriä, jonka hän työnsi Aasian-mestaruuskilpailuissa 2005 saadessaan hopeaa. Hän on myös sijoittunut neljänneksi sekä Kansainyhteisön kisoissa 2006 että Aasian-mestaruuskilpailuissa 2007. Zhangilla on kuulantyönnön lisäksi maansa ennätys myös kiekonheitossa ja keihäänheitossa.


title: Karmala (Venäjä)

text: Karmala () on entinen Sortavalan maalaiskunnan kylä ja nykyinen maaseututaajama Sortavalan piirin Haapalammen maalaiskunnassa. Se sijaitsee viiden kilometrin päässä Sortavalasta Karmalanjärven rannalla.


title: Purkakaa tämä muuri!

text: ”Purkakaa tämä muuri!” () on kuuluisa haaste, jonka Yhdysvaltain presidentti Ronald Reagan esitti Neuvostoliiton kommunistisen puolueen pääsihteerille Mihail Gorbatšoville Berliinin muurilla.


title: Purkakaa tämä muuri!

text:
Puheessaan Brandenburgin portilla Berliinin kaupungin 750-vuotisen olemassaolon juhlassa 12. kesäkuuta 1987 hän haastoi Neuvostoliiton kommunistijohtajan purkamaan muurin, joka oli symboli itäblokin maiden sulkeutuneisuudelle, eristäytyneisyydelle ja siten vapauttamaan ne kommunismista ja sosialismista.
Berliinin muurista, jonka rakentaminen alkoi vuonna 1961, oli tullut kommunistisen pakkovallan symboli.


title: Purkakaa tämä muuri!

text: Kun Reagan saapui 12. kesäkuuta 1987 Berliiniin, hänet vietiin Valtiopäivätaloon, jossa seurue katseli muuria rakennuksen parvekkeelta. Reagan piti puheensa Brandenburgin portilla, nykyisellä Platz des 18. März -aukiolla kello 14, ja hänen edessään oli kaksi luodinkestävää lasia mahdollisten Itä-Saksan suunnasta tulevien luotien varalta. Noin 45 000 kuulijaa seurasi puhetta paikan päällä, ja heidän joukossaan olivat Länsi-Saksan presidentti Richard von Weizsäcker ja Saksan liittokansleri Helmut Kohl.


title: Purkakaa tämä muuri!

text: Puheen kirjoitti Peter Robinsson ja sitä pidetään nykyään hyvin merkittävänä. Presidentin hallinnossa oltiin erimielisiä puheen sävystä ja sen katsottiin ärsyttävän Neuvostoliittoa, mutta presidentti Reagan halusi puhua muurin purkamisesta.


title: Purkakaa tämä muuri!

text: Kokonaisuudessaan puheen kuuluisin osa, Gorbatšoville esitetty haaste, kuului:


title: Purkakaa tämä muuri!

text: Berliinin pormestari Klaus Wowereit paljasti pronssisen muistolaatan 12. kesäkuuta 2012 juhlistaen siten Reaganin muuripuheen 25-vuotisjuhlaa. Pormestari totesi muistomerkin muistuttavan berliiniläisiä ”synkästä ajasta”, joka on voitettu.


title: Purkakaa tämä muuri!

text: Muistolaatta on sijoitettu lähelle alkuperäisen puheen pitopaikkaa Brandenburgin portin läheisyyteen Straße des 17. Juni -kadulle.


title: Purkakaa tämä muuri!

text: Muistolaattaan on kirjoitettu muuripuheen kuuluisin osa alkukielellä englanniksi ja käännöksenä saksaksi. Sen lisäksi laattaan on noilla kielillä kirjoitettu teksti:


title: Norjan hauta

text: Norjan hauta ( ja ) on pitkänomainen syvänne Pohjanmeressä Norjan etelärannikolla. Se ulottuu Sognin ja Fjordanen läänin rannikolta Oslonvuonoon kaakossa. Syvänne on 50–95 kilometriä leveä ja enimmillään yli 700 metriä syvä Arendalin kaupungin kohdalla.


title: Norjan hauta

text: Nimestään huolimatta Norjan hauta ei ole aito syvänmeren hauta, vaan se on syntynyt jääkausien aikana jäävirtojen kuluttamana.


title: Christian Walz (albumi)

text: Christian Walz on Christian Walzin omaa nimeä kantava debyyttialbumi. Levy julkaistiin 1. marraskuuta 1999. Se oli Ruotsin albumilistalla kuusi viikkoa, parhaimmillaan sijalla 39.


title: Christian Walz (albumi)

text: Albumilta julkaistiin kolme singleä. Ensimmäisenä "One Time", toisena "Lovin’ Is Alright" ja viimeisenä "Sentimental".


title: Charta 77 (yhtye)

text: Charta 77 on Ruotsin Köpingissä vuonna 1983 perustetty punkyhtye. Yhtyeen perustivat laulaja ja basisti Per Granberg ja kitaristi Johnny Smedberg, jotka ovat yhtyeen nykyisessä kokoonpanossa ainoat alkuperäisjäsenet.


title: Karmala (Intia)

text: Karmala () on kaupunki Maharashtran osavaltion Sholapurin alueella Intiassa. Kaupungin pääkieli on marathi. Kaupungin asukasluku oli 21 928 vuoden 2001 väestönlaskennan mukaan.


title: Paint By Numbers

text: Paint By Numbers on Christian Walzin toinen albumi. Levy julkaistiin 26. toukokuuta 2004.


title: Paint By Numbers

text: Albumilta julkaistiin neljä singleä. Ensimmäisenä "Maybe Not", toisena ehkä levyn suurin hitti "Wonderchild", kolmantena "Never Be Afraid Again" ja viimesenä "Hit N Run".


title: Modern Drummer

text: Modern Drummer on Modern Drummer Publicationsin kuukausittain julkaisema rumpuihin ja perkussioon liittyvä aikakauslehti. Ensimmäinen "Modern Drummer" julkaistiin vuonna 1977 ja täten se on vanhin rumpuihin liittyvä lehti. "Modern Drummer" sisältää rumpaleiden haastatteluita, tuote-esittelyjä ja tekniikkavinkkejä rumpujen soittamiseen.


title: The Corner (Christian Walzin albumi)

text: The Corner on Christian Walzin kolmas albumi. Se julkaistiin 26. marraskuuta 2008. Albumilta on julkaistu singleinä kappaleet "What's Your Name?" ja "Atlantis".


title: The Corner (Christian Walzin albumi)

text: Albumi debytoi Ruotsissa Sverigetopplistanin sijalla 31, ja se pysyi listalla yhteensä 5 viikkoa.


title: Herbert Mullin

text: Herbert Williams Mullin (s. 18. huhtikuuta 1947) on yhdysvaltalainen sarjamurhaaja. Hän surmasi 1970-luvun alussa 13 henkilöä Kaliforniassa. Hänen oikeudenkäynnissään puolustus väitti hänen kuulleen tappamaan käskeviä ääniä, mikä viittaa paranoidiseen skitsofreniaan. Hänet on tuomittu elinkautiseen vankeuteen kahdesta ensimmäisen asteen ja 11 toisen asteen murhasta. Hän voi hakea ehdonalaiseen vuonna 2021, jolloin hän täyttää 74 vuotta.


title: Gunilla Bergström

text: Gunilla Elisabet Dukure Bergström (s. 24. heinäkuuta 1942) on ruotsalainen lastenkirjailija ja toimittaja. Hänet tunnetaan Mikko Mallikas -kirjoistaan, jotka hän on myös kuvittanut. Mikko Mallikas (alkuteoksissa Alfons Åberg) on isänsä kanssa asuva pieni poika, joka pohtii oman elämänsä asioita. Mikko Mallikkaasta on tehty samanniminen piirrossarja, jossa on esiintynyt myös Bergströmin toinen tunnettu hahmo Milla. Tämän lisäksi Bergström on kirjoittanut lukuisia muita teoksia.


title: Gunilla Bergström

text: Bergström perusti 1992 yhdessä kustantajansa Rabén & Sjögrenin kanssa Alfons-pokaalin lastenkulttuurin palkinnoksi.


title: Gunilla Bergström

text: Bergström oli Ruotsin lastenkirja-akatemian kahdestoista jäsen vuosina 1997–2013.


title: Gunilla Bergström

text: Bergström potee kaksisuuntaista mielialahäiriötä. Hänellä on vammainen tytär Boel. "Bill och Bolla" -kirjoissa hän kertoo samanlaisesta perhetilanteesta.


title: Volkswagen Amarok

text: Volkswagen Amarok on Volkswagen Nutzfahrzeugen vuodesta 2010 lähtien valmistama lava-automalli. Tätä ennen Volkswagenin mallistossa oli ollut vastaavan luokan malli Taro vuosina 1989–1997. Nimi "Amarok" on peräisin Pohjois-Kanadan ja Grönlannin inuittien kielen sutta tarkoittavasta sanasta. Auto pohjautuu Robust Pickup -konseptimalliin, joka oli esillä syksyllä 2008 Hannoverin hyötyajoneuvonäyttelyssä.


title: Volkswagen Amarok

text: Vuoden 2010 Euro NCAP -kolaritestistä Amarok sai tulokseksi neljä tähteä viidestä.


title: Volkswagen Amarok

text: Amarok on saatavana kaksiovisena lyhytohjaamo- tai neliovisena jatko-ohjaamomallina. Vetotavaksi on valittavissa taka- tai neliveto. Ainoa moottorivaihto alkuvaiheessa oli 2,0 TDI (122/163 hv). Loppuvuonna 2011 dieselmoottorista esiteltiin 180-hevosvoimainen versio, jonka yhteyteen oli valittavissa kahdeksanportainen automaattivaihteisto. Seuraavan vuoden alussa Australian markkinoille tuli tarjolle 2,0 TSI (160 hv) -bensiinimoottori.


title: Volkswagen Amarok

text: Syksyllä 2016 Amarok koki kasvojenkohotuksen, jossa tehtiin muutoksia erityisesti keulan alueella. Se sai myös täysin uuden kojelauden, jonka viimeistely on aikaisempaa korkeatasoisempaa. Lisäksi uudet istuimet ovat ergonomialtaan paremmat. Aiemman dieselmoottorin korvasi 3,6 V6 TDI (204/224 hv), jonka tehokkaampi versio on aina automaattivaihteinen. Automaattivaihteiston saa myös pienitehoisempaan versioon. Syksyllä 2017 moottorista tuli lisäksi 163-hevosvoimainen versio, jonka yhteydessä on aina manuaalivaihteisto ja takaveto.


title: Michiganin osavaltionyliopisto

text: Michiganin osavaltionyliopisto (Michigan State University, MSU) on vuonna 1855 perustettu yliopisto East Lansingissa, Michiganissa, Yhdysvalloissa. Siellä opiskeli vuonna 2017 50 019 opiskelijaa, joka teki opistosta Yhdysvaltojen kahdeksanneksi suurimman. Opetushenkilökuntaa yliopistossa oli samaan aikaan 5 666 henkilöä.


title: Michiganin osavaltionyliopisto

text: Michiganin osavaltionyliopisto tarjoaa myös korkeimman NCAA-tason yliopistourheilua. Yliopiston joukkueita kutsutaan nimellä "Spartans".


title: O2-Jyväskylä

text: O2-Jyväskylä on 2001 perustettu jyväskyläläinen salibandyn erikoisseura. Seuran perustivat Juha Hirvonen, Kari Ritvanen ja Risto Häkkinen. Seuran miesten edustusjoukkue nousi kaudeksi 2017–2018 maan toiseksi korkeimmalle sarjatasolle Divariin. Naisten edustusjoukkue pelaa naisten divarissa. Seuralla on myös aikuisissa miesten kakkosjoukkue. Seuran puheenjohtajana toimii Kari Jauhiainen. O2-Jyväskylä tarjoaa myös aktiivista junioritoimintaa sekä tytöille että pojille.


title: O2-Jyväskylä

text: Miesten edustusjoukkue aloitti toimintansa salibandyliiton alaisissa sarjoissa kaudella 2001–2002. Tuolloin se aloitti II-divisioonasta, ja onnistui heti ensimmäisellä kaudellaan nousemaan I-divisioonaan. Parhaiten joukkue on menestynyt kausilla 2002–2003 ja 2003–2004, jolloi se molempina kausina sijoittui miesten I-divisioonan itälohkon kolmannelle sijalle. Kaikkiaan joukkue pelasi I-divisioonassa neljä kautta, kunnes se putosi takaisin II-divisioonaan, jossa joukkue on siitä lähtien pelannut.


title: O2-Jyväskylä

text: Kaudella 2007–2008 "Jyväskylän Tahdon" miesten joukkueen toiminta siirtyi O2-Jyväskylän alaisuuteen. Joukkue aloitti nimellä "O2 II" V-divisioonassa ja onnistui heti ensimmäisellä kaudellaan nousemaan sarjatasoa ylemmäs. Seuraava kausi kuitenkin päättyi joukkueen putaoamiseen takaisin V-divisioonaan. Kaudeksi 2010-2011 O2 II nousi takaisin IV-divisioonaan.


title: O2-Jyväskylä

text: Kaudella 2008-2009 seuraan liittyi niin ikään "Jyväskylän Tahdosta" naisten joukkue. Joukkue pelasi ensimmäisellä kaudellaan II-divisioonaa ja pääsi kauden päätteeksi karsimaan paikasta I-divisioonaan, mutta hävisi karsinnoissa NST:n naisten kakkosjoukkueelle suoraan kahdessa ottelussa.


title: Jakob Wallin

text: Jakob Wallin (9. kesäkuuta 1809 Muhos – 10. kesäkuuta 1868 Muhos) oli suomalainen taidemaalari.


title: Jakob Wallin

text: Wallin kävi Oulun triviaalikoulua ja tuli ylioppilaaksi Turussa 1826. Hän oleskeli Tukholmassa vuosina 1835–1836 ja Helsingissä 1837–1838, kunnes palasi Muhokselle, jossa hän omisti maatilan Laitasaaren kylässä.


title: Jakob Wallin

text: Wallinin säilyneitä maalauksia ovat muun muassa hänen itsensä Muhoksen kirkolle lahjoittama suurikokoinen maalaus "Ristiltäotto" vuodelta 1836 ja Pohjois-Pohjanmaan museon akvarelli Oulun palosta. Wallin maalasi myös Utajärven kirkon ensimmäisen alttaritaulun vuonna 1838. Kirkon uudistamistöiden yhteydessä vuonna 1894 taulu oli varastoituna väliaikaisesti navettaan. Taulu paloi navetan mukana.


title: Yleisurheilu kesäolympialaisissa 2008 – naisten kiekonheitto

text: Naisten kiekonheitto kesäolympialaisissa 2008 käytiin 15. – 18. elokuuta Pekingin olympiastadionilla. Karsintarajat kilpailuun olivat 61 m (A-raja) ja 59 m (B-raja).


text:
Ennätykset ennen kilpailua olivat seuraavat:
Kilpailussa ei tehty uusia ennätyksiä.


text: Kaikki yli 61,50 metriä heittäneet tai vähintään 12 urheilijaa finaaliin.


title: Fork in the Road

text: Fork in the Road on Neil Youngin albumi, joka julkaistiin 7. huhtikuuta 2009. Albumin inspiraationa on ollut Youngin ja mekaanikko Jonathan Goodwinin Lincvolt Project, jonka päämääränä on muuntaa Youngin vuoden 1959 Lincoln Continental kulkemaan vaihtoehtoisella energialla.


title: Fork in the Road

text: Kaikki kappaleet Neil Youngin.


title: Charles Payraudeau

text: Benjamin Charles Marie Payraudeau (1798 – 1865) oli ranskalainen eläintieteilijä.


title: Charles Payraudeau

text: Payraudeau oli Jean-Baptiste Lamarckin seuraaja Pariisin Muséum National d'Histoire Naturellen professorina. Vuosina 1824–1825 hän perehtyi Korsikan luontoon ja kuvaili 71 uutta nilviäislajia.


title: Charles Payraudeau

text: Payraudeau nimesi linnuista välimerenlokin ("Larus audouinii") ja karimetson alalajin "Phalacrocorax aristotelis desmarestii".


title: Charles Payraudeau

text: Vuonna 1868 perustettiin La Chaize-le-Vicomteen "Le Musée Charles Payraudeau", jossa on esillä osa Payraudeaun kokoelmista.


title: Kenny Everett

text: Kenny Everett (oik. Maurice James Christopher Cole, 25. joulukuuta 1944 Seaforth, Liverpool – 4. huhtikuuta 1995 Lontoo) oli brittiläinen koomikko ja radio- ja televisioesiintyjä.


title: Kenny Everett

text: Everett esiintyi ensimmäisen kerran radiossa, kun hänen BBC:lle lähettämänsä demonauha esitettiin Home Servicen "Midweek"-ohjelmassa nimellä "The Maurice Cole Quarter of an Hour Show". Varsinaisen radio-uransa Everett aloitti Radio London -piraattiradioasemalla. Lakisyistä hän otti käyttöön nimen Kenny Everett yhdysvaltalaisen näyttelijän Edward Everett Hortonin mukaan. Everett kuitenkin erotettiin pian hänen arvosteltuaan aseman kristillisen "The World Tomorrow" -ohjelman sponsoria. Tämän jälkeen Everett esiintyi lyhyen aikaa Radio Luxemburgilla.


title: Kenny Everett

text: BBC:lle Everett siirtyi 1967. Kun BBC Radio 1 aloitti toimintansa 30. syyskuuta samana vuonna, Everett sai juonnettavakseen keskiviikkoiset "Midday Spin" -lähetykset. Kolme kuukautta myöhemmin hän sai oman sunnuntaiaamuohjelmansa, ja seuraavana vuonna lyhytikäiseksi jääneen arki-iltaisin esitetyn "Foreverett"-ohjelman. Everett kuitenkin erotettiin 1970 hänen vitsailtuaan liikenneministerin vaimon saaneen tuoreen ajokorttinsa lahjomalla. Kahta vuotta myöhemmin Everett pyydettiin takaisin, tosin kaikki hänen ohjelmansa nauhoitettiin ennalta ja tarkistettiin ennen esitystä.


title: Kenny Everett

text: Vuonna 1973 Everett siirtyi juuri aloittaneelle Capital Radiolle, jolla hän juonsi aamuohjelmaa arkipäivisin. Capitalilla Everett jatkoi vuoteen 1980 asti, mutta jo 1978 hän oli aloittanut oman televisio-ohjelmansa "The Kenny Everett Video Show" ITV:llä. Everettillä oli jo aikaisempaakin televisiokokemusta, hän oli muun muassa juontanut "Nice Time" -ohjelmaa kymmenen vuotta aikaisemmin. Omassa ohjelmassaan Everett käytti elektronisia tehosteita, mukana oli tanssiryhmä Hot Gossip, ja Everettin luomia hahmoja, kuten Sikailija Sid () ja animaatiohahmo Kapteeni Kremmen. Ohjelma sai useita kansainvälisiä palkintoja.


title: Kenny Everett

text: Tehtyään ITV:lle vielä vuonna 1981 sarjan "The Kenny Everett Video Cassette" Everett siirtyi BBC:lle tekemään "The Kenny Everett Television Show’ta " (myöhemmin "The Kenny Everett Show"). Tässä sarjassa Everettin esittämiin hahmoihin kuuluivat muun muassa punkkari Gizzard Puke (suom. Yrde Kurkku), hiusmuotoilija Marcel Wave (suom. Viehko Marcel), General Cheeseburger (suom. Kenraali Juustohampurilainen) ja drag-artisti Cupid Stunt, jonka sanomasta ”all done in the best possible taste” -lauseesta muodostui Everettin iskulause. Ohjelmalla oli parhaimmillaan 15 miljoonaa katsojaa. Sketseissään hän parodioi aikakautensa tunnetuimpia artisteja, kuten Elton Johnia ja Barbra Streisandia.


title: Kenny Everett

text: Television jälkeen Everett palasi radioon, jossa hän teki aluksi ohjelmaa BBC Radio 2:lle, kunnes hänet erotettiin vuonna 1984 hänen kerrottuaan loukkaavan vitsin silloisesta pääministeristä, Margaret Thatcherista. Neljä vuotta myöhemmin Everett aloitti juuri perustetulla Capital Gold -asemalla, jolle hän teki päivittäistä ohjelmaa. Tämän työnsä ohessa hän muun muassa esiintyi Lewis Carrollin runoon pohjautuvassa West End -musikaalissa "The Hunting of the Snark".


title: Kenny Everett

text: Kenny Everett näyttelee elokuvassa "Bloodbath At The House Of Death" (1983, suom. "Lisää verta pyttyyn, pojat" tai "Ruuvit löysällä"), joka parodioi useita kuuluisia elokuvia, kuten "Alien" ja "E.T." Elokuvassa näyttelee myös muun muassa kauhurooleistaan tunnettu Vincent Price.


title: Kenny Everett

text: Everettillä diagnosoitiin aids vuonna 1993, ja hän kuoli kahta vuotta myöhemmin. Vuotta aikaisemmin hänet oli palkittu elämäntyöstään kultaisella Sony Awardilla.


title: Çerkes Hasanin välikohtaus

text: Çerkes Hasanin välikohtaus tapahtui 15. kesäkuuta 1876 Istanbulissa Turkissa. Välikohtauksessa upseeri Çerkes Hasan tunkeutui Turkin hallituksen kokoukseen ja ampui kaksi ministeriä ja haavoitti useita virkamiehiä. Vaikka attentaatin on katsottu johtuneen tekijänsä henkilökohtaisesta kaunasta, se sijoittui aikakauteen, jolloin heikkenevää Osmanien valtakuntaa horjuttivat sisäiset etniset ristiriidat, vallanvaihdokset ja tarpeet uudistuksiin.


title: Çerkes Hasanin välikohtaus

text: Sulttaani Abdülaziz I:n ministerit olivat suistaneet hänet vallasta ja vanginneet hänet 30. toukokuuta 1876. Virallisten tahojen mukaan eräässä palatseistaan arestissa ollut entinen sulttaani Abdülaziz teki itsemurhan 5. kesäkuuta. Ex-sulttaanin kuolemaa on pidetty myös itsemurhaksi lavastettuna salamurhana. Tätä tukisivat kuolemasta annetut ristiriitaiset tiedot. Ensimmäinen virallinen tiedote kertoi Abdülazizin hypänneen huoneensa ikkunasta, joka oli noin kuuden ja puolen metrin korkeudella. Seuraavana päivänä julkaistiin uusi tiedote, jossa hänen kerrottiin viiltäneen verisuonensa auki pienillä parranhoitoon tarkoitetuilla saksilla. Turkissa alkoi kierrellä huhuja, joiden mukaan sulttaanin kuoleman takana olivat vallankaappauksen johtajat, jotka halusivat varmistaa, ettei sulttaani pääsisi takaisin valtaan.


title: Çerkes Hasanin välikohtaus

text: Vallanvaihdoksen keskushenkilöitä olivat uudistusmieliset virkamiehet suurvisiiri Mütercim Mehmed Rüşdi pašša, sotaministeri ja entinen suurvisiiri Hussein Avni pašša sekä ulkoministeri Mehmed Raşid pašša. Vallankaappaajat nostivat hänen tilalleen hänen veljenpoikansa Murat V:n, josta odotettiin nuorekasta uudistajaa. Lupaavan alun jälkeen alkoholisoitunut Murat ei kuitenkaan kestänyt painetta ja hänen hermonsa alkoivat pettää.. Kuultuaan setänsä kuolemasta Murat järkyttyi syvästi.


title: Çerkes Hasanin välikohtaus

text: Çerkes Hasan oli Turkin armeijan kapteeni. Hän oli etnisesti tšerkessi ja kuolleen sulttaani Abdülazizin toisen vaimon veli. Hän oli myös kruununprinssi Yusuf Izzeddinin henkilökunnan jäsen. Vallanvaihdos, joka pudotti myös prinssi Yusufin asemastaan, oli merkinnyt Hasanille henkilökohtaisen vallan menetystä. Lisäksi Hasan ei uskonut itsemurhaväitteisiin, vaan hän piti vallankaappareita syyllisinä sukuun naidun sulttaanin murhaan. Näin vuoristolaistaustainen Hasan katsoi myös voimakkaita kunniakäsityksiään rikotun.


title: Çerkes Hasanin välikohtaus

text: Hasan marssi 15. kesäkuuta 1876 entisen suurvisiirin ja silloisen salkuttoman ministerin Mithat paššan kotitaloon, jossa hallitus piti kokousta. Hänellä oli mukanaan neljä revolveria ja "yatagan", joka oli perinteinen turkkilainen käyräteräinen miekka. Kaksi revolveria hän oli piilottanut saappaisiinsa. Vartijoille hän sanoi vievänsä viestiä yhdelle ministereistä ja pääsi esteettä rakennukseen. Hasan astui neuvotteluhuoneeseen ja ampui ensimmäiseksi Hussein Avni paššaa ja toiseksi Raşid paššaa. Molemmat kuolivat haavoihinsa. Meriministeri Kayserili Ahmed pašša yritti estää Hasania aiheuttamasta enempää vahinkoa tarttumalla häntä takaapäin käsistä, mutta Hasan vapautti itsensä haavoittamalla vanhaa ministeriä miekallaan. Tällä välin suurvisiiri oli paennut toiseen huoneeseen, jonne myös haavoittunut meriministeri ryntäsi. Miehet telkesivät oven takanaan. Hasan puhui suurvisiirille oven läpi kunnioittavaan sävyyn pyytäen päästä sisään, jotta hän voisi viimeistellä meriministerin. Suurvisiiri kieltäytyi. Keskustelun aikana muut kokoukseen osallistuneet hyökkäsivät aseistautumattomina Hasanin kimppuun. Hasan kuitenkin ampui jokaista vuorollaan, ja hänet pysäyttivät vasta paikalle ennättäneet vartijat, jotka iskivät häntä pistimellä. Hän oli tappanut kahden ministerin lisäksi viisi muuta ja haavoittanut kahdeksaa.


title: Çerkes Hasanin välikohtaus

text: Hasan vangittiin, ja hänet hirtettiin lyhyen oikeudenkäynnin jälkeen lähteistä riippuen jo seuraavana päivänä, tai viimeistään 18. kesäkuuta. Teloituksensa aikana Hasan osoitti rohkeutta kävelemällä haavastaan huolimatta hirttolavalle ja auttoi myös laittamaan silmukan kaulansa ympärille. Välikohtauksen syistä on useita teorioita. Syynä pidetään yleensä vallanvaihdoksen takia Hasanille syntyneitä henkilökohtaisia ongelmia, mutta sen väitetään olleen konservatiivisten voimien järjestämä tai provosoima attentaatti, jonka tarkoitus oli horjuttaa valtatasapainoa tapattamalla uudistusmieliset ministerit. Toisaalta on myös esitetty, että Mithat pašša pyrki poistamaan hallituksesta ne ministerit, jotka riittävän vahvoina olisivat kyenneet vastustamaan hänen radikaalisti uudistusmielistä politiikkaansa.


title: Çerkes Hasanin välikohtaus

text: Murat V:n hallituskausi oli lyhyt, se kesti vain 93 päivää. 31. elokuuta korkein neuvonantaja islamia koskevissa asioissa sheikki al-Islam julisti fatwan, joka määritteli Murat V:n mielenvikaiseksi. Hänen sijalleen astui Abd-ul-Hamid II. Kun Murat pääsi pois stressaavasta asemastaan, hänen mielenterveytensä parani pian.


title: Çerkes Hasanin välikohtaus

text: Mithat pašša tukijoineen hyötyi tapauksesta, ja hän pääsi toteuttamaan radikaalia uudistusmielistä politiikkaansa ja uutta valmisteilla olevaa perustuslakia. Hänestä tuli 19. joulukuuta seuraava suurvisiiri.


title: Luettelo rumpaleista

text: Luettelo rumpaleista sisältää muusikkoja, joiden pääinstrumentti on nykyään tai on ollut rummut.


title: Ferdinando Arborio Gattinara di Breme

text: Ferdinando Arborio Gattinara di Breme (30. huhtikuuta 1807 Milano - 21. tammikuuta 1869 Firenze) oli italialainen eläintieteilijä.


title: Ferdinando Arborio Gattinara di Breme

text: Breme oli hyönteistieteilijä, joka tutki etenkin kovakuoriaisia ("Coleoptera") ja päiväperhosia ("Diptera"). Linnuista hän nimesi kaitanokkalokin ("Larus genei") vuonna 1839.


title: Ferdinando Arborio Gattinara di Breme

text: Breme toimi Ranskan hyönteistieteellisen seuran ("Société entomologique de France") puheenjohtajana 1844.


title: Adel Taarabt

text: Adel Taarabt (, s. 24. toukokuuta 1989 Fès) on marokkolainen jalkapalloilija. Hänellä on myös Ranskan kansalaisuus. Hän edustaa Italian pääsarjassa pelaavaa Milania lainalla lontoolaisesta mestaruussarjajoukkue Queens Park Rangersista.


title: Adel Taarabt

text: Taarabt on edustanut ranskalaista RC Lensia. Tammikuussa 2007 Taarabt siirtyi Lensista lainalle Tottenhamiin. Kesällä 2007 tuli siirrosta pysyvä.


title: Adel Taarabt

text: Maaliskuussa 2009 Taarabt kävi lainassa Mestaruussarjan Queens Park Rangersissa. Kesällä 2009 Taarabt oli siirtymässä lainalle Espanjan Primera Divisióniin paluun tehneeseen Malagaan, mutta siirron kariuduttua Taarabt siirtyi kaudeksi lainalle QPR:ään, jossa hän oli viimeksi toukokuussa ollut lainalla. Lainasta tuli pysyvä siirto elokuussa 2010.


title: Adel Taarabt

text: Taarabt valittiin kaudella 2010–2011 Englannin jalkapalloliigan kauden pelaajaksi.


title: Adel Taarabt

text: Kaudella 2011–2012 Taarabt'ilta odotettiin paljon, mutta etenkään alkukaudesta Taarabt ei saanut onnistumisia Valioliigassa. Taarabt teki avausmaalinsa Valioliigassa 31.3.2012 ottelussa QPR–Arsenal.


title: Adel Taarabt

text: Taarabt on edustanut Ranskaa poikien ikäluokissa U-16, U-17 ja U-18, mutta päätti edustaa aikuisten tasolla isänsä synnyinmaata Marokkoa. Hän pelasi ensimmäisen maaottelunsa Marokon paidassa 11. helmikuuta 2009 Tšekkiä vastaan pelatussa harjoitusottelussa. Ensimmäisen maalinsa Taarabt teki 31. maaliskuuta 2009 harjoitusottelussa Angolaa vastaan.


title: Adel Taarabt

text: Taarabt valittiin ensimmäisiin arvokisoihinsa vuoden 2012 Afrikan-mestaruuskisoihin, jossa hänellä oli vaihtopelaajan rooli. Marokon kisat päättyivät kuitenkin alkulohkoon.


title: Adel Taarabt

text: Taarabt syntyi Marokossa, Fèssä, jostä hän muutti perheineen Ranskaan oltuaan yhdeksän kuukauden ikäinen.


title: Yleisurheilu kesäolympialaisissa 2008 – naisten keihäänheitto

text: Naisten keihäänheitto kesäolympialaisissa 2008 käytiin 19. – 21. elokuuta Pekingin olympiastadionilla. Karsintarajat kilpailuun olivat 60,50 m (A-raja) ja 56 m (B-raja).


text:
Ennätykset ennen kilpailua olivat seuraavat:
Kilpailussa ei tehty uusia ennätyksiä.


text: Kaikki yli 61,50 heittäneet tai 12 urheilijaa finaaliin.


title: Sébastien Lareau

text: Sébastien Lareau (s. 27. huhtikuuta 1973 Montreal, Quebec, Kanada) on kanadalainen entinen tennispelaaja sekä olympiavoittaja.


title: Sébastien Lareau

text: Urallaan (1991-2001) hän voitti yhteensä 17 nelinpelin turnausta, sisältäen kultamitalin 2000 kesäolympialaisissa sekä yhden Grand Slam-turnausvoiton Yhdysvaltain avoimissa 1999.


title: Sébastien Lareau

text: 11. lokakuuta 1999 Lareau saavutti uransa korkeimman sijoituksensa nelinpelissä, neljäs. Kaksinpelissä hänen korkein sijoituksensa on 76. Tämän hän saavutti 17. huhtikuuta 1995.


title: Sébastien Lareau

text: Ensimmäisen ATP-kiertueen nelinpelin turnauksensa Lareau voitti 1. toukokuuta 1995 Etelä-Koreassa yhdysvaltalaisen Jeff Tarangon parina. 13. syyskuuta 1999 hän voitti uransa ainoan Grand Slam-turnauksensa Yhdysvaltain avoimissa parinaan yhdysvaltalainen Alex O'Brien.


title: Sébastien Lareau

text: Hänen uransa viimeiseksi jäänyt nelinpelin turnausvoitto tuli Sydneyn kesäolympialaisista vuonna 2000, jolloin hän otteli kanadalaisen Daniel Nestorin parina.


title: Sébastien Lareau

text: Lareau lopetti uransa vuonna 2003.


title: Sébastien Lareau

text: s= sisäkenttä


title: Ruutuperhonen

text: Ruutuperhonen ("Melanargia galathea") on täpläperhosten heimoon ja heinäperhosten alaheimoon kuuluva suurehko päiväperhonen.


title: Ruutuperhonen

text: Ruutuperhonen on melko vaatimattoman värinen päiväperhonen, jonka siipien kärkiväli on 4–5 cm. Laji on helppo tunnistaa ja sen siipien yläpinta on suklaanruskean ja valkoisen kirjoma. Myös siipien alapinta on vaaleita ja ruskeita alueita, mutta etenkin takasiivissä on nähtävissä rivi silmätäpliä. Päiväperhosille tyypilliseen tapan lepäävä perhonen pitää siivet vastakkain vartalon päällä.


title: Ruutuperhonen

text: Ruutuperhosen levinneisyysalue ulottuu Pohjois-Afrikasta Euroopan etelä- ja keskiosiin sekä Kaukasukselle ja Pohjois-Iraniin. Pohjoisessa lajia tavataan ainakin tilapäisesti Baltiassa, Tanskasta on epävarmoja havaintoja.


title: Ruutuperhonen

text: Suomessa lajista on tavattu yksi yksilö, joka on kerätty 1950-luvulla. Nykyisin tätä havaintoa ei pidetä kuitenkaan luotettavana Viime vuosina muutamia yksilöitä tiedetään tulleen Suomeen laivarahtien ja muun liikenteen mukana. Vaikka kyseessä ei ole kotimainen laji, ruutuperhonen on kuulunut Luonnontieteellisen keskusmuseon päiväperhosseurantaan.


title: Ruutuperhonen

text: Laji on esiintymisalueellaan erittäin yleinen. Tyypillisenä heinäperhosena se ei kuitenkaan liiku pitkiä matkoja ja esiintymisalueen raja on jyrkkä. Täysikasvuisten perhosten lentoaika alkaa kesäkuun lopulla ja jatkuu elokuuhun.


title: Ruutuperhonen

text: Ruutuperhonen elää niityillä. Naaraat munivat munat syksyllä ja kuoriutuvat toukat siirtyvät heti talvilevolle ja aloittavat ruokailun vasta seuraavana keväänä.


title: Ruutuperhonen

text: Toukat syövät useita heinäkasveja ("Poaceae"), kuten timotei ("Phleum pratense"), nadat ("Festuca"), lehtolusteet ("Brachypodium") ja villivehnät ("Elymus"). Aikuiset perhoset vierailevat kukilla.


title: Marina Genda

text: Marina Genda (oik. Marina Kakitsu) (s. 9. tammikuuta 1989) on Shanadoo-yhtyeen keulakuva.


title: Marina Genda

text: Marina aloitti uransa Shanadoo-yhtyeen ohessa. Hän pääsi yhtyeen keulakuvaksi. Marina on julkaissut Shanadoon kanssa kaksi albumia. Marina on tehnyt Shanadoon kanssa kappaleet "Hypnotized", "King kong", "Bonjour tristesse", "Japanese boy", "Guilty of love", "Think about the omen" ja "Konnichiwa". Shanadoo julkaisi vuonna 2009 viidennen albuminsa "Lauch Party!!!"


title: Tereapii Tapoki

text: Tereapii Tapoki (s. 19. huhtikuuta 1984 Oiretumu) on cookinsaarelainen yleisurheilija, joka kilpailee kiekonheitossa, kuulantyönnössä ja keihäänheitossa. Kiekonheitossa hän on kilpaillut kahdesti olympialaisissa, Ateenassa 2004 ja Pekingissä 2008, mutta hän karsiutui kummallakin kerralla. Tapokilla on maansa ennätys sekä kiekonheitossa, kuulantyönnössä että keihäänheitossa.


title: Eintracht Braunschweig

text: Braunschweiger Turn- und Sportverein Eintracht von 1895 eli Eintracht Braunschweig on braunschweigilainen jalkapalloseura. Joukkue on voittanut kerran Saksan mestaruuden 1967. Kaudella 2018/19 seura pelaa 3. Ligassa.


title: Alex Hoover

text: Alex Hoover (s. 10. kesäkuuta 1990) on yhdysvaltalainen näyttelijä, joka on näytellyt muun muassa "Kauniissa ja rohkeissa" kaksoissiskonsa Allisonin kanssa Ridge ja Taylor Forresterin kaksostyttöjä Phoebe ja Steffy Forresteria, joista Alex oli ensimmäisenä mainitun roolissa. Hän on näytellyt myös televisiosarjassa "Ned's Declassified".


title: Lewis-rakenne

text: Elektronien lukumäärä Lewis-rakenteessa vastaa yksittäisten atomien valenssielektronien summaa. Oktettisäännön mukaan atomi on vakain, kun se on jalokaasujen valenssielektronitilassa, eli kun sillä on kahdeksan valenssielektronia. Kahdeksan valenssielektronin tilaan atomi pyrkii jakamalla elektroneja eli muodostamalla kovalenttisia sidoksia. Esimerkiksi fluori, jolla on seitsemän valenssielektronia, pyrkii jakamaan yhden elektroneistaan ja muodostamaan siten yksinkertaisen kovalenttisen sidoksen. Oktettisääntö on kuitenkin pelkkä malli ja siihen on lukuisia poikkeuksia. Esimerkiksi vety pyrkii kahdeksan elektronin sijasta kahden elektronin valenssielektronitilaan (heliumin valenssielektronitila [He]). Eräät toisen jakson alkuaineet (litium ja beryllium) pyrkivät neljän elektronin ja esimerkiksi boori pyrkii kuuden elektronin valenssielektronitilaan eli niin sanottuun sekstettiin. Eräillä alkuaineilla kuten fosforilla ja rikillä oktettisääntö voi myös ylittyä. Oktetin ylittäminen voi tapahtua 3. jakson alkuaineista lähtien. Tämän ajatellaan olevan seurausta siitä, että 3. jaksosta lähtien atomeilla on d-orbitaaleja, jotka sisältävät oktetin ylitykset.


title: Lewis-rakenne

text: Lewis-rakenne kuvaa molekyylin tai ionin kovalenttisia sidoksia sen atomien välillä, sekä mahdollisia vapaita elektronipareja. Lewis-rakenteesta selviää molekyylin tai ionin valenssielektronien järjestäytyminen. Lewis-rakenteet ovat osa valenssisidosteorian, jota joskus kutsutaan lokalisoituneet elektronit -malliksi, mukaista kovalenttisen sidoksen käsittelyä.


title: Lewis-rakenne

text:
1. vaihe: Määritetään rakenteen valenssielektronit
Lasketaan yhdisteen kaikkien atomien valenssielektronien lukumäärä jaksollisen järjestelmän avulla. Ionien ollessa kyseessä lisätään (anionit) tai vähennetään (kationit) ionin varauksen osoittama määrä elektroneja.


title: Lewis-rakenne

text:
2. vaihe: Piirretään molekyylin runko
Yhdistetään rakenteen atomit toisiinsa yksinkertaisilla sidoksilla, jolloin muodostuu elektronipari. Keskusatomiksi valitaan atomi jolla on pienin elektronegatiivisuus, joka useimmiten on kaavassa ensimmäisenä oleva atomi. Muut atomit ovat sidoksissa keskusatomiin. Tärkeimpiä poikkeuksia ovat vedyllä H alkavat kaavat, joiden keskusatomiksi tulee valita kaavassa seuraavana oleva atomi, sillä vedyllä voi olla vain kaksi elektronia ympärillään.


title: Lewis-rakenne

text:
3. vaihe: Täydennetään elektronien lukumäärä
Lisätään loput elektronit rakenteeseen vapaina elektronipareina aloittaen keskusatomiin kiinnittyneistä atomeista siten, että vedylle tulee kaksi elektronia ja oktettisääntöä noudattaville kahdeksan. Mikäli kaikki elektronit on käytetty, siirrytään suoraan viidenteen vaiheeseen.


title: Lewis-rakenne

text:
4. vaihe: Jäljelle jäävät elektronit
Jos edellisestä vaiheesta jää jäljelle elektroneja, lisätään jäljelle jääneet elektronit elektronipareina keskusatomille, jos tämä kuuluu vähintään jaksoon 3. Tällöin keskusatomi ylittää oktetin.


title: Lewis-rakenne

text:
5. vaihe: Tarkistetaan molekyylin rakenne
Mikäli kaikilla atomeilla on kahdeksan elektronia (vedyllä kaksi) ympärillään, niin Lewis-rakenne on valmis. Rakenteessa näkyvien valenssielektronien lukumäärän tulee vastata alun perin laskettua valenssielektronien lukumäärää.
Jos elektronien määrä ei riitä tuottamaan kaikille oktettia, muodostetaan tarvittavat kaksois- ja kolmoissidokset niin, että jokainen atomi on oktetissa. Esimerkin tapauksessa voidaan kirjoittaa resonanssirakenteita, joka tulee ottaa huomioon Lewis-rakennetta kirjoitettaessa (ks. alla).


title: Lewis-rakenne

text: Kaikissa tapauksissa molekyylin tai ionin ominaisuuksia ei voida esittää vain yhdellä Lewis-rakennekaavalla. Tämä on yleistä etenkin polyatomisille ioneille, jolloin on vaikea määrittää mitä yksinäisiä pareja tulisi käyttää kaksois- tai kolmoissidoksien muodostamiseen. Lewis-rakenteen sanotaan tällöin olevan resonanssirakenne, ja molekyyli on olemassa resonanssihybridinä. Resonanssirakenteissa molekyylillä on sama runko eli atomien paikat eivät muutu, ainoastaan moninkertaisten sidosten paikat vaihtuvat.


title: Lewis-rakenne

text: Esimerkiksi nitraatti-ionin NO3- tulee muodostaa kaksoissidos typen ja hapen välillä saavuttaakseen oktetin. Koska molekyyli on symmetrinen, ei ole merkitystä mikä hapen muodoista muodostaa kaksoissidoksen. Tässä tapauksessa on kolme mahdollista resonanssirakennetta. Tällöin rakenteen voi kuvata joko piirtämällä katkoviivoilla osittaiset sidokset (tarkalleen ottaen tämä ei ole Lewis-rakenne), tai piirtämällä jokainen mahdollisuus erikseen ja sijoittamalla kaksisuuntaiset nuolet rakenteiden väliin, kuten alla on tehty. Resonanssirakenne ei ole “todellinen”. Resonanssirakenteen kuvaaminen näin ei tarkoita että molekyyli vaihtelee muotojen välillä, vaan molekyyli on “keskiarvo” esitetyistä muodoista. Tämä tarkoittaa että molekyylilla on samanaikaisesti eri resonanssimuotojen piirteitä.


title: Lewis-rakenne

text: Lewis-rakenteissa atomien muodollisia varauksia käytetään molekyylien kuvaamisessa, vertailussa ja esimerkiksi niiden todennäköisimpien topologisten- ja resonanssirakenteiden arvioinnissa määrittämällä näennäisen varauksen jokaiselle osallistuvalle atomille. Muodollista varausta käytetään lisäksi päättelemään molekyylin runko, jos se ei ole tiedossa. Topologisten- ja resonanssirakenteiden arviointi perustuu elektronipisterakenteeseen. Yleisesti yksittäisen atomin muodollinen varaus pystytään laskemaan seuraavalla kaavalla:


Lewis-rakenne


title: Lewis-rakenne

text:
missä:
Atomin muodollinen varaus lasketaan siis atomin neutraalin tilan valenssielektronien määrän ja atomille kuuluvien elektronien määrän erotuksella. Kovalenttisissa sidoksissa olevat elektronit jaetaan tasaisesti sidokseen osallistuvien atomien kesken. Molekyylin atomien muodollisten varausten summa ionissa tulisi olla sama kuin ionin varaus ja neutraalissa molekyylissä tulisi summan olla nolla.


title: Lewis-rakenne

text:
Esimerkiksi lasketaan tetrahydrobiopteriinin (BH4) keskusatomin eli boorin muodollinen varaus:
Muodollinen varaus on siis 3 - (0 + 4) = -1.


title: Lewis-rakenne

text: Kemiallisia rakenteita, erityisesti orgaanisia yhdisteitä voidaan kuvata myös ilman vapaita elektroneja muilla tiiviimmillä tavoilla. Tiivistetyissä kemiallisissa kaavoissa osa tai jopa kaikki kovalenttiset sidokset voidaan jättää pois, atomien alaindeksien puolestaan kuvatessa niiden yhteen atomiin liittynyttä määrää. Viivakaavoissa viivoilla kuvataan atomien välisiä sidoksia ja niissä hiiliatomit jätetään yleensä pois - niiden oletetaan yleensä olevan sidosviivojen kulmissa, leikkauskohdissa tai päissä. Hiiliatomeihin sitoutuneita vetyatomeita ei kuvata lainkaan, sillä ne voidaan päätellä hiiliatomeista lähtevien sidosten perusteella. Muut atomit kuin vedyt ja hiilet, piirretään kuitenkin aina. Myös 3D-malleja, kuten kalottimallia, voidaan käyttää. Nämä mallit ovat kuitenkin usein Lewis-rakenteita monimutkaisempia.


title: Cecil Green (kilpa-autoilija)

text: Cecil Green (30. syyskuuta 1919 – 29. heinäkuuta 1951) oli yhdysvaltalainen Indianapolis 500 -kuljettaja. Hän osallistui Indianapolis 500:een kahdesti kausilla 1950–1951. Hän ajoi neljänneksi vuoden 1950 kilpailussa saavuttaen 3 pistettä.


title: Cecil Green (kilpa-autoilija)

text: Green voitti 34 kilpailua AAA-sarjassa vuosina 1948–1950 Oklahomassa, Missourissa ja Teksasissa. Hän voitti seitsemällä eri Offenhauserin autolla. Green menehtyi aika-ajoissa vuonna 1951 Winchester Speedwayllä Winchesterissä, Indianassa. Onnettomuus tunnetaan nimellä "Musta sunnuntai".


title: Cecil Green (kilpa-autoilija)

text: Green valittiin vuoden 2003 National Midget Auto Racing Hall of Fameen.


title: Jamie O’Hara

text: Jamie O'Hara (s. 25. syyskuuta 1986) on englantilainen jalkapalloilija. Hän on pelipaikaltaan keskikenttäpelaaja.


title: Jamie O’Hara

text: O'Hara murtautui Tottenhamin edustusjoukkueeseen joulukuussa 2007. Kausi 2007-08 oli unelmien kausi O'Haralle, joka oli liittynyt Tottenhamin nuorisoakatemiaan vuonna 2003. Hän esiintyi 25 kertaa yhteensä kaikki kilpailut mukaan laskettuna. Kauden aikana hän nousi myös Englannin alle 21-vuotiaiden maajoukkueeseen. Kauden päätteeksi O'Hara valittiin seuran vuoden nuoreksi pelaajaksi. Kausi oli myös Tottenhamille onnistunut, sillä seura voitti Englannin liigacupin kauden aikana.


title: Jamie O’Hara

text: O'Hara jatkoi kehitystään kaudella 2008-09 pelaamalla 28:ssa ottelussa ja tekemällä 4 maalia. Tottenhamin kauden huipennuksessa Englannin liigacupin finaalissa, Wembleyllä, O'Hara epäonnistui rangaistuspotkussa Manchester Unitedia vastaan. Tottenham hävesi finaalin lopulta.


title: Jamie O’Hara

text: Poikien tasolla maajoukkueessa Jamie O'Hara on edustanut Englannin alle 16-vuotiaita, alle 17-vuotiaita ja alle 18-vuotiaita. Nuorten tasolla O'Hara on edustanut Englannin alle 21-vuotiaiden jalkapallomaajoukkuetta. Hän ei ollut kuitenkaan mukana Jalkapallon alle 21-vuotiaiden Euroopan-mestaruuskilpailuissa 2009, vaikka olisi ollut vielä edustuskelpoinen ikänsä puolesta.


title: Paul Goldsmith

text: Paul Goldsmith (s. 2. lokakuuta 1927 Parkensburg, Länsi-Virginia) on entinen yhdysvaltalainen Indianapolis 500-, NASCAR- ja moottoripyöräkuljettaja. Hän osallistui Indianapolis 500:een kuudesti kausilla 1958–1964. Hän saavutti yhteensä yhden palkintosijan ja 6 pistettä.